Vol II – No S A D R PUBLICAŢIUNE DE TEATRU ROMÂNESC   ÎNCURCĂ LUME COMEDIE ÎN TREI ACTE DE A de HERZ  EDITURA SOCIETĂŢII AUTORILOR DRAMATICI ROMÂNI   ADOLF DE HERZ Încurcă lume  CUPRINS PERSONAJELE ACTUL ÎNTÂIU SCENA I SCENA II SCENA III SCENA IV SCENA V SCENA VI SCENA VII SCENA VIII SCENA IX SCENA X SCENA XI SCENA XII SCENA XIII SCENA XIV SCENA XV ACTUL AL DOILEA SCENA I SCENA II SCENA III SCENA IV SCENA V SCENA VI SCENA VII SCENA VIII SCENA IX SCENA X SCENA XI SCENA XII SCENA XIII SCENA XIV SCENA XV SCENA XVI ACTUL AL TREILEA SCENA I SCENA II SCENA III SCENA IV SCENA V SCENA VI SCENA VII SCENA VIII SCENA IX SCENA X SCENA XI PERSONAJELE EMIL STRÂMBULEANU BUNGRĂZESCU MATEI PINTENARU MARCHIZUL DIDINA STRÂMBULEANU OLGA MARIA ACTUL ÎNTÂIU În casa avocatului Emil Strâmbuleanu Un hol în care intri prin vestibilul din fund Imediat, la dreapta, o fereastră mare cu geamuri late, apoi, pe planul întâi, o uşă care duce în camera de lucru La stânga, pe acelaşi plan, altă uşă care duce în dormitor Mai sus de această uşă sunt câteva trepte care duc în restul apartamentului Divan mare, în fund, între aceste trepte şi larga deschizătură a vestibulului Lângă el e o mescioară cu telefon Fotoliuri, tablouri, covoare, etc … SCENA I DIDINA, MARIA (E întuneric Didina, după o noapte de aşteptare, a aţipit pe divan Intră Maria care, de dimineaţă, vine să scuture Vede pe stăpână-sa şi se opreşte speriată Zgomotul a trezit-o pe Didina) DIDINA: Nu te speria Eu sunt MARIA (îngrijorată): Nu v-a fost bine, coniţă? DIDINA (încă nedumerită): Cât e ceasul? MARIA: Trecut de şapte DIDINA (se ridică speriată): Dimineaţa!? MARIA: Sigur Venisem să scutur (În vreme ce Didina intră iarăşi la grije) Nici eu n-am dormit toată noaptea DIDINA (neglijent): Ţi-a fost rău? MARIA: Nu, dar cu Vasile, care nici azi noapte n-a venit acasă DIDINA: Nici el n-a venit? (indignată) Păcătoşii! MARIA (zâmbeşte uşor): Cum văd eu, n-a venit nici conaşul DIDINA: N-a venit Ori i s-a întâmplat ceva, ori… MARIA: Nu i s-a întâmplat nimic Când li se întâmplă ceva, li se întâmplă acasă! Vasile vine acasă, când îi e rău; când nu vine ştiu că e sănătos DIDINA: Da, dar conaşului nu i se întâmplă niciodată să lipsească de acasă noaptea L-am aşteptat până la două, trei, patru, pe urmă n-am mai putut şi m-am culcat pe divan MARIA: Poate c-a venit şi s-a dus să se culce, fără să ştiţi DIDINA (e în dreptul uşii din stânga): Aş! (Deschide uşa şi cheamă) Emil! Da’ de unde!… (Închide uşa) Vezi-ţi de treabă (Pauză) Mă gândeam să telefonez lui frate-meu, să se intereseze, dar mi-e că fac mai rău MARIA: Nu mai telefonaţi, coniţă, că vine conaşul!… Eu n-am niciun frate ca să-i telefonez şi Vasile vine totdeauna DIDINA: Bine… Vasile…! MARIA: La fel sunt toţi, coniţă! Ori boier ori…! La fel, sunt, când dau de una Care le face cu ochiul Eu… ce să vă spun, m-am obişnuit O să vă obişnuiţi şi dumneavoastră DIDINA: Îţi foarte mulţumesc Eu nu suport!… MARIA: Aşa spuneam şi eu la început, dar pe urmă m-am gândit că tot cu el e mai bine şi ne-am împăcat DIDINA: Bine… tu…!… MARIA: La fel suntem toate, coniţă!… Ori cucoane, ori…! Tot aia e De cât să-i schimbăm mereu, mai bine ştii că ai omul tău Păcătos cum o fi, dar vede de tine DIDINA: Aşa judeci tu Eu mă despart de un astfel de bărbat şi nu-mi mai trebuie nimeni MARIA: Aşa judecaţi dv , şi pe urmă tot vă trebui… DIDINA (plictisită, schimbă vorba): Vezi-ţi la treabă!… Pe urmă pregăteşte-mi baia, şi… (Rămâne pe gânduri ) MARIA: Şi…? DIDINA: Nimic (Iese prin stânga ) (Maria desface perdelele şi pe urmă deschide fereastra E ziuă de-a binelea Cu cârpa de praf începe să scuture un scaun tocmai când prin fund intră Emil Strâmbuleanu Treizeci şi ceva de ani O eleganţă nu prea căutată Puţin dezorientat, înaintează ca omul ce se simte vinovat) SCENA II EMIL, MARIA EMIL (în şoaptă): Pst!… (Maria îl vede, încetează cu scuturatul ) Ce faci acolo? (Îşi scoate pardesiul şi-l pune pe divan) MARIA: Scutur!… EMIL: Coniţa doarme? MARIA: Nu pot să ştiu, că acuma s-a culcat EMIL: Acum? Da’ ce, a fost la bal? MARIA: Nu V-a aşteptat toata noaptea Era foarte îngrijată EMIL: Să-i fie de bine MARIA: Vroia chiar sa telefoneze fratelui dumneaei EMIL (îngrijat): Şi? MARIA: N-a mai telefonat, dar era foarte îngrijata!… Am găsit-o aici! (Închide fereastra ) EMIL: Lasă deschis, să între aerul (Maria deschide fereastra ) MARIA: Mi-era să nu va fie răcoare!… EMIL (răstit): Lasă deschis şi vezi-ţi de treabă! Să nu faci zgomot până nu intru în iatac (Maria stă, Emil în vârful picioarelor merge spre uşa din stânga tocmai când intră Didina care se opreşte pe prag Emil se zăpăceşte şi caută un mijloc de a ieşi din încurcătură ) Tocmai întrebam de tine SCENA III MARIA, EMIL, DIDINA DIDINA (aspră): Buna dimineaţa, domnule! Aţi petrecut bine? EMIL: Ce vorbă-i aia: „petrecut bine”? Am stat şi eu, ca omul care… este… DIDINA (Măriei): Du-te jos!… Aud paşi în curte Trebuie să fi venit Vasile!… MARIA (cu inima la loc): Ah!… Păcătosul!… (Iese repede prin fund luând pălăria şi pardesiul de pe divan ) EMIL: Ce e cu Vasile?… DIDINA: N-auzişi?… Un ticălos!… Bărbatul ei care n-a venit azi noapte acasă!… EMIL (cu ifos): Dacă i se întâmplă des, atunci Maria are dreptate!… DIDINA (iritată): Ticăloşenia nu se măsoară pe numărul ticăloşeniilor!… Nu, domnule! O singură dată, e de ajuns, ca să nu mai meriţi niciun fel de consideraţie (Emil dă din umeri ) Emil, unde mi-ai fost azi noapte?… De ce n-ai venit acasă, la ora când vii totdeauna? EMIL: Pentru că nu sunt tren, să viu la ora fixă Pe urmă şi trenul întârziază De ce n-aş întârzia eu?… Hai să ne culcăm!… Sunt obosit… tu eşti obosită… DIDINA: De unde ştii? EMIL: Mi-a spus Maria că nu te-ai culcat Amândoi suntem obosiţi Hai să ne culcăm (Vrea să treacă, dar Didina îl opreşte ) DIDINA: Un mijloc foarte simplu, pentru a ocoli explicaţiile EMIL (enervându-se): Ce explicaţii? N-am de dat niciun fel de explicaţii!… Dă-te la o parte, fii cuminte şi nu mai umbla cu fleacuri DIDINA (neclintită): Emil, unde mi-ai fost azi noapte? EMIL (plictisit): În oraş!… DIDINA: Unde şi la cine? Am dreptul să întreb unde mi-ai umblat azi noapte EMIL: Ai dreptul sa întrebi, dar şi eu am dreptul să nu-ţi răspund DIDINA: Cum? EMIL: Te-am învăţat cu nărav Tot acasă şi acasă!… Am fost şi eu… care… e… nu… care aşa… şi… (Spune vorbe fără şir ) Eu… (Încurcat ) Am fost în oraş! DIDINA: Oraşul e mare Unde? În ce loc? EMIL: Treaba mea DIDINA: Treaba dumitale, dar şi treaba mea EMIL: Tocmai Pentru că e şi treaba mea şi treaba ta hai să ne vedem de treabă! DIDINA: Nu, Emil, nu!… Să nu crezi că scapi uşor cu glumele astea! (Trece prin faţa lui, şi merge spre fereastră, de o închide El vrea să iasă prin stânga, dar îl opreşte tonul hotărât al Didinci ) Nu sunt femeie s-o laşi noaptea singură, ca să te duci să petreci EMIL (exasperat): Odată, dragă!… Odată mi s-a întâmplat şi mie!… DIDINA: Odată şi e destul ca să pricep ce mă aşteaptă EMIL: Nu te-aşteaptă nimic Didino! Nu te-aşteaptă nimic! Era bine să nu mă aştepţi nici tu (Încurcat) Am fost şi eu… asta… cu băieţi şi a trecut vremea fără să bag de seamă DIDINA: Unde? La ora asta toate localurile sunt închise Toate cârciumile se închid EMIL: Te rog! Eu nu umblu prin cârciumi! DIDINA: Va să zică ai fost la cineva!… La cine? EMIL: Lasă-mă în pace, că ai început să mă plictiseşti Eu nu dau socoteală nimănui DIDINA: Da? Nimănui? Bine!… Va să zică eşti liber să faci ce vrei! EMIL: Da!… Sunt liber să fac ce vreau DIDINA: Bine!… Atunci, şi eu sunt liberă să fac ce vreau!… EMIL: Poftim!… N-ai decât să faci ce vrei (Începe să râdă ) DIDINA: Nu, dragă, nu! Îmi respect prea mult casa ca s-o fac de râs!… EMIL: Foarte bine DIDINA: Dar trebuie s-o respecţi şi tu După cinci ani de căsătorie găsesc că ai început prea devreme EMIL: Prea devreme, şi te superi cam venit prea târziu DIDINA: Una şi cu una fac două: ori îmi spui unde mi-ai fost azi noapte, ori plec pentru totdeauna EMIL: E ridicol să ne certăm pentru asemenea prostii DIDINA: Nu e nicio prostie Nu-nţeleg să fiu bătaia ta de joc (Crescendo cu plâns) Nu înţeleg să fiu bătaia ta de joc, nu înţeleg să fiu bătaia ta de joc, nu înţeleg să fiu bătaia ta de joc (Aleargă la telefon unde îşi compune numărul ) Eu nu aştept ca lucrurile să se repete Vreau de la început o lămurire… Vreau de la început o lămurire… EMIL: Ce faci femeie? Cui mai telefonezi acuma? DIDINA: Telefonez fratelui meu să vie… să-i spui tot… şi să mă ia de aici! (În telefon) Allo! (lui Emil) Nu pot să fiu ridicolă EMIL (exasperat): Da’ cine ţi-a spus că eşti ridicolă? DIDINA (cu gura în receptor şi cu ochii la Emil): Dumneata care eşti un ticălos!… Care eşti un ticălos… Care nu mai ai un pic de demnitate… Care te-ai murdărit şi ai batjocorit casa… târându-mă şi pe mine în mocirla dumitale… Mizerabile!… Om fără caracter!… Ticălos!… Ticălos!… EMIL: Didino!… Vino-ţi în fire pentru numele lui Dumnezeu!… Ce-am făcut? Ce s-a întâmplat? DIDINA (în telefon): De ce te superi dragă!… Nu ţi-am spus nimic Cum?… Batjocură… Mocirlă…? Nu mă adresam ţie E vorba de… (Lui Emil, care râde observând gafa Didinei) Că eşti şi de o necuviinţă fără seamăn! O femeie!… O femeie care nu ştie cum să se poarte mai frumos… Care nu te a jignit cu nimic… şi de care îţi baţi joc!… Să ştie lumea te-ar omorî cu pietre…!… Creatură infamă!… (în telefon) Ce! Cum, cine? Care te scoală din somn la opt de dimineaţa să te înjure? Nu pe tine, pe domnul care e aicea! Aici e Didina (Închide telefonul) Domnul, care vine acasă la ziuă şi îşi lasă nevasta, toată noaptea, cu inima sărită… Care vine şi n-are bunul simţ să găsească un cuvânt frumos, un cuvânt care s-o ’mpace… (se ridică de pe divan unde telefonase) …un cuvânt care să-i liniştească grijile!… EMIL: Acum cu cine vorbeşti? DIDINA (mirată): Cu tine! Mai e cineva aicea cu care să pot vorbi? EMIL: Nu; dar înainte vorbeai cu Matei şi mă înjurai pe mine DIDINA: Cu dumneata vorbesc Cu dumneata care m-ai adus la disperare EMIL: Deschide geamul că e cald şi să ne certăm pe răcoare DIDINA: Mie mi-e frig EMIL: Lasă să intre aerul (Merge de-l deschide) DIDINA: Fireşte După o noapte de chef, îţi trebuie ferestrele deschise Mie, dupe o noapte nedormită mi-e frig EMIL (răstit): Puţin îmi pasă!… Nu mă mai necăji Isprăveşte!… Ce-am ajuns eu aici!… Am ajuns să fiu controlat la fiecare pas?… De-aia m-am însurat, ca să mă bag la stăpân? (Trece spre uşa din stânga ) DIDINA (încremenită): Ah!… Spune aşa!… Spune, că dupe cinci ani de căsătorie, ţi s-a urât cu mine, că ai găsit pe cineva cu care vrei să mă schimbi! Şi cine e mizerabila care vrea să-mi strice casa (Merge la fereastră şi închide geamul ) Spune-mi cine e femeia la care ai stat până la ziuă? EMIL: Deschide geamul DIDINA: Nu-l deschid!… Trebuie să ne răfuim! Trebuie să-mi spui tot Trebuie să-mi explici EMIL: Deschide geamul, că mă sufoc DIDINA: Sufocă-te, plesneşte, da’ nu-l deschid EMIL: Didino, deschide geamul În casa mea eu fac ce vreau! DIDINA: Nu-l deschid!… EMIL (scos din fire): Deschide-l!… DIDINA: Nu!… EMIL: Deschide-l… DIDINA: Nu!… EMIL (înfuriat pune mâna pe primul obiect care-i vine la îndemână şi zvârle în geamul care se sparge): Acum mai închide-l! DIDINA (speriată): Nu-l mai închid, dar mă duc să mă îmbrac şi plec EMIL: Îmbracă-te, şi pleacă, pentru că în timp ce te îmbraci ai să te linişteşti şi nu mai pleci! DIDINA: Asta vă e suprema speranţă Să ne liniştim!… Nu, domnule!… Sunt femei şi femei Eu nu îndur asemenea jigniri (Se aşază pe divan şi plânge ) EMIL (înduioşat): Jignire? Pentru ca am întârziat într-o noapte… Pentru că m-am antrenat la vorbă… (subit) cu un prieten şi n-am prins de veste că s-a făcut ziuă! DIDINA (mirată): Cu un prieten? Cu ce prieten? Îţi cunosc toţi prietenii, şi niciunul nu e din cei cari să stea în oraş până la ziuă EMIL: Îi cunoşti tu pe toţi, dar uite că pe ăsta nu-l cunoşti DIDINA: Cine e? EMIL: Unul care îţi face în necaz de nu-l cunoşti (Amuzat de întorsătura lucrurilor ) Unu… aşa… pe care nu l-am văzut eu de douăzeci de ani DIDINA: Bravo! Şi cât ţi-a trebuit ca să scorneşti minciuna asta? EMIL (senin): Nu mi-a trebuit mult de loc DIDINA: Ca să minţi! EMIL: Nu! Ca să-l găsesc DIDINA: Emil! EMIL: Da DIDINA: Caută altceva Ceva mai inteligent EMIL: Mai inteligent decât prietenul meu? S-ar putea una ca asta? Dacă nu era inteligent, şedeam eu cu el până la ziuă de vorbă? DIDINA: Cum? Menţii această enormitate? Continui să spui că ai stat până acuma cu un prieten pe care nu l-ai văzut de douăzeci de ani? Ce fel de prieten e ăsta pe care nu l-ai văzut de douăzeci de ani? EMIL: Un prieten pe care nu l-am văzut de douăzeci de ani Eu nu l-am văzut de douăzeci de ani, el nu m-a văzut de douăzeci de ani; nu ne-am văzut de patruzeci de ani! (Râde, dar văzând că ea nici nu zâmbeşte se încurcă din ce în ce mai râu) Un prieten… de şcoală! Na, dacă vrei să ştii Un prieten cu care am făcut liceul şi de care m-am despărţit acum douăzeci de ani (S-a răcorit ) DIDINA: Şi unde a fost până acuma? EMIL: De unde vrei să ştiu? Era, timp de douăzeci de ani, să dau telegrame după el: „unde eşti, mă, că m-am însurat şi vrea Didina să ştie unde eşti!” DIDINA: Şi nu l-ai mai întâlnit niciodată? EMIL: Nu l-am mai întâlnit, pentru că… e prieten cu mine… nu l-am mai văzut de douăzeci de ani… DIDINA: Mi-ai mai spus, dar cum se face că nu v-aţi mai văzut? EMIL: Pentru că nu e din Bucureşti Vezi? E… de la… (caută) … de la asta… de la… Piteşti! Uite, vezi? Ţi-am spus tot Vechi prieten de şcoală, nu l-am văzut de douăzeci de ani şi acuma e la Piteşti (răcorit) Hai, să ne culcăm DIDINA (neclintită în ton şi în atitudine): Şi… cum în cheamă? EMIL: Cum îl cheamă?… Ce-ţi pasă ţie cum îl cheamă! Ce e prieten cu tine, şi dacă ţi-oi spune ai să-l ştii? DIDINA: N-o să-l ştiu dar vreau să ştiu cum îl cheamă EMIL (încolţit): Îl cheamă… (de-odată răstit)… i-a lasă-mă în pace şi nu mă mai chinui cu interogatoriile astea! Îl cheamă, cum îl cheamă…! Ca tot omul are câte un nume… pe mine mă cheamă Emil, pe tine te cheamă Didina… pe el îl cheamă aşa… (Dar urmărit de privirea severă a Didinei îi scapă un nume de care şi el se miră când la rostit) Bungrăzescu! Uite, vezi: Bungrăzescu! La catalog venea pe pagina întâi la B Eu pe pagina patra la S Strâmbuleanu (complet liniştit) Bungrăzescu Traian! Traian Bungrăzescu DIDINA (calmă): Bungrăzescu nu e un nume adevărat E un nume făcut EMIL: Fireşte I l-a făcut tat-su! DIDINA: Nu! I l-ai făcut tu acuma EMIL: Da’ ce eu sunt tat-su? DIDINA: L-ai inventat la repezeală!… Ai căutat un nume!… Şi cum, când cauţi un nume nu găseşti niciodată la îndemână, ai inventat acuma, pe Bungrăzescu Cum poate admite cineva să-l cheme Bungrăzescu!! EMIL: Mă mir şi eu!… Dar ăsta a admis De la părinţi, moştenim sau nu moştenim avere, numele însă îl moştenim totdeauna De aia sunt şi oameni care şi-l schimbă Bungrăzescu ăsta nu şi l-a schimbat! Să-l vezi tare nostim gras şi plin de haz!… De-aia am şi stat cu el până la ziuă Bungrăzescu!… Chiar numele îţi indică un om cu haz!… N-ai văzut, sunt nume care îţi indică aspectul persoanei!… De pildă: Esmeralda!… O femeie voinică şi chipeşă, ca un jandarm călare Lenuţa!… ceva drăguţ şi mic!… Didina!… femeie energică şi pusă pe ceartă!… La bărbaţi: Alexandru! Grav şi îndatoritor!… Costică!… un ăla aiurit!… Gică!… un pisălog!… Emil!… un tip simpatic care inspiră încredere, şi care… (Vrea să se apropie de ea; Didina se fereşte ) DIDINA: Nu!… Acest Bungrăzescu îmi măreşte şi mai mult bănuiala!… Emil!… Minciuna ce-ai scornit, e menită să ascundă o infamie şi mai mare!… Tremur toată! Ce-ai făcut azi noapte, Emil, de ce ai sfărâmat liniştea noastră!… EMIL: Vai de mine!… A sfărâmat-o… ăsta… cum am zis că-l cheamă? DIDINA: Vezi că nu ţi-l mai aduci aminte! EMIL: Parcă-l văd! Şedea cu mine într-o bancă şi-mi sufla!… La concursuri uite aşa copiam dupe el! (mimează) Era foarte silitor!… Premiantul întâi!… Eu? Un leneş! Tata trecea examenele pentru mine!… De-aia am şi ajuns ceva şi el nu e nimic!… Ai băgat de seamă că nu se mai ştie nimic de premianţii cu care am fost în şcoală, în vreme ce tot leneşii de pe atunci, suntem azi cineva Uite cum venea clasa!… Acolo era catedra Dincoace tabla neagră Pe catedră, profesorul care când deschidea catalogul ne băga pe amândoi în răcori Pe urmă, nu mai puteam de bucurie când profesorul ajungea la… Z… de-l scotea pe Zamfirescu (Văzând că nu reuşeşte să schimbe vorba, continuă revede şi enervat ) Veneam de la şcoală împreună şi treceam amândoi pe o stradă unde la… numărul… cinci… şedea o văduvă care ne pândea la geam de după nişte perdele portocalii (Se opreşte brusc ) Acuma tu eşti geloasă pe văduva aia A fost acum douăzeci de ani Să tot fi avut atunci patruzeci, acum are şaptezeci, a murit… (Iarăşi vede că nu prinde intenţia ) Dădeam examenele împreună, adică el învăţa şi mie îmi sufla… (brusc)… A! Să vezi ce ni s-a întâmplat odată la istorie Profesorul mă întreabă pe mine prin ce se caracteriza domnia lui Neron Disperat mă uitam la prietenul meu… ăsta… (Enervat plesneşte din degete)… care, neputând altfel, scrisese mare pe o hârtie: Roma, şi alături pusese un chibrit Eu pricep imediat şi spui tare: prin enunţarea teoriei chibritului la Roma Toată clasa a început să râdă şi pe mine m-a dat afară De unde să-mi dea în gând că un chibrit stins pe o hârtie însemnează că Nerone dăduse foc Romei (Obosit şi grăbit să termine ) Ei, dragă, după douăzeci de ani de la afacerea asta ne întâlnim pe stradă „Tu eşti, mă, Emil mă!” Îmi spune el mie… Eu sunt, mă… (Plesneşte din degete)… acesta ” Îi zic eu lui Şi ne-am pupat… şi ne-am pus pe vorbă… şi… ne-am pupat… acuma ţie îţi pare rău că m-am pupat cu el Nu! Am văzut de douăzeci de ani; ia să nu te văd douăzeci de ani, să vezi cum te-aş pupa (repede) Şi am intrat într-un local, am luat câte o bere, şi din vorbă în vorbă… DIDINA: … şi din bere în bere… EMIL: … tocmai, din vorbă-n bere şi din bere-n vorbă… s-a făcut ziuă, fără să băgăm de seamă (răcorit) Asta e tot! Vezi ce simplu el Nu-nţeleg de ce ţi-ai făcut atâta sânge rău E aşa de simplu Încă la despărţire, prietenul meu… ăsta… (plesneşte din degete)… cum dracu am spus că-l cheamă…? DIDINA: Pe cine? EMIL: Pe prietenul meu Adineaori ţi-am spus cum îl cheamă DIDINA: De unde să mai ştiu!… Tu l-ai inventat, tu trebuie să-l ţii minte EMIL: Cum să-l ţiu minte, dacă nu l-am mai văzut de de ani! DIDINA: L-ai văzut azi noapte (Se ridică) EMIL: Dar cei de ani dinainte nu-i pui la socoteală? Omul uită!… Spune-mi, frate, cum am spus că-i cheamă? DIDINA: Minţi cu neruşinare, Emil Am stat să ascult ca să văd până unde merge fantezia spiritului tău inventiv Nu te-aş fi crezut în stare EMIL: Spune-mi frate cum îl cheamă? Adu-ţi aminte DIDINA (se ridică de pe divan scârbită, ca să iasă prin stânga): Nu ştiu Să-ţi fie ruşine, că nu-l ţii minte! EMIL (enervat): Să-ţi fie ruşine, ţie, că nu ţii minte un nume atât de uşor! Îl cheamă… (Intră Maria prin fund Acuma e cu şort Şi bonetă în cap ) SCENA IV EMIL, DIDINA, MARIA MARIA (anunţând): Domnul Bungrăzescu EMIL (luminat): Bungrăzescu!… Aşa el… Bungrăzescu! (Apoi mirat se uită lung la Maria ) Da’ tu de unde ştii cum îl cheamă? MARIA: Pe cine? EMIL: Pe prietenul meu? MARIA (simplu): Mi-a spus dumnealui! EMIL (încremenit): Cine ţi-a spus? MARIA: Dumnealui! A sunat L-am întrebat cum îl cheamă şi mi-a spus: Bungrăzescu, prieten cu conaşul EMIL (aiurit şi transpirat): Ieşi afară! MARIA: Eu ies, dar dumnealui să intre? EMIL: Cine să intre? MARIA: Domnul Bungrăzescu!… EMIL: A venit Bungrăzescu la mine? MARIA: Da, a sunat şi mi-a spus că-l cheamă Bungrăzescu!… DIDINA: Ai auzit bine? MARIA: Da, coniţă! Ei, Doamne!… Parcă e mare lucru să ţii minte un nume!… DIDINA: Uite că dumnealui nu-l ţinea minte!… EMIL: A venit Bungrăzescu? Acuma? La mine? Ori tu ai înnebunit ori eu am halucinaţii? DIDINA: Dar, în definitiv, dacă există într-adevăr, de ce te miri că a venit? EMIL: Tocmai! Spune-i să poftească (Maria iese ) DIDINA: Tare sunt curioasă să-l văd EMIL: Şi eu!… DIDINA Tu? De ce? EMIL (încurcat): Păi… Spunea că se duce să se culce… SCENA V DIDINA, EMIL, BUNGRĂZESCU (În uimirea amândurora, intră Bungrăzescu Un băiat tânăr şi chefliu Cu pardesiul pe umeri şi pălăria în mână, volubil şi familiar) BUNGRĂZESCU: Eu sunt Emil dragă!… De ce atâta ceremonie, până când să mă primeşti!… (Emil se şterge de năduşeală şi se uită lung la el ) Uite, n-am vrut să plec din Bucureşti până nu cunosc pe soţia ta şi să-i cer scuze pentru că din pricina mea ai întârziat azi noapte EMIL: Da… foarte bine… îţi mulţumesc… uite pe nevastă-mea… BUNGRĂZESCU (sărutându-i mâna): Sărut mâna doamnă Eu sunt Bungrăzescu Traian Bungrăzescu Vechiu prieten de şcoală cu soţul d-tale DIDINA: Sunt încântată, domnule! BUNGRĂZESCU: Să mă iertaţi că din cauza mea Emil v-a pricinuit o îngrijorare, dar ţineam să vă spun: femeile sunt atât de bănuitoare în asemenea ocazii — că Emil a stat cu mine până la ora când s-a întors acasă (Se uită la el şi începe să râdă ) DIDINA: Nu m-am îndoit un singur moment, domnule, că bărbatul meu, care vă descria gras… (Se uită la Emil ) BUNGRĂZESCU: Da… în şcoală eram gras… şi pe urmă m-am schimbat mult EMIL: Da… S-a schimbat! DIDINA: Sunt nespus de fericită că vă cunosc domnule… BUNGRĂZESCU: Bungrăzescu! DIDINA: Ştiu Mi-a spus bărbatul meu Luaţi loc Emil, oferă un scaun EMIL: Ce să fac? DIDINA: Să oferi un scaun domnului Bungrăzescu (Emil, încremenit se aşază pe fotoliul de lângă el ) BUNGRĂZESCU: O vizită atât de matinală… DIDINA: Nu se ia în seamă ora la un prieten atât de bun BUNGRĂZESCU: Colegi de şcoală Nu ne-am văzut de de ani Şedeam amândoi într-o bancă… el nu învăţa nimic, şi eu îi suflam La concurs copia dupe mine Ţineam caietul meu în aşa fel încât să poată citi ce scriu Eu eram totdeauna premiant şi el… să te spui? (Emil nu-şi ia ochii de la el)… El un leneş! Tat-său trecea examenele pentru el, şi cu toate astea a ajuns avocat mare Mâine, poimâine, ministru Aţi văzut vreun premiant să ajungă ceva dupe ce iese din şcoală? Nimic! Iacă eu DIDINA: Sunteţi din provincie? EMIL: De la… BUNGRĂZESCU (cu un gest liniştitor): Piteşti!… EMIL: Piteşti? (Cască ochii şi se şterge de năduşeală ) DIDINA: De ce te miri? Nu mi-ai spus şi tu că d-l Bungrăzescu e din Piteşti BUNGRĂZESCU (repede): Când intra profesorul şi deschidea catalogul ca să ne cheme la lecţie, eu, Bungrăzescu, eram pe pagina întâi la B El ia S… Strâmbuleanu!… Îmi făcea cu cotul şi pe amândoi ne treceau năduşelile până ajungea de-l scotea pe Zamfirescu!… (Didina se uită la Emil ) EMIL: Da Ţi-am spus eu: Zamfirescu Duiliu Zamfirescu DIDINA: Aţi fost în şcoala cu Duiliu Zamfirescu?… Scriitorul? BUNGRĂZESCU: Nu Cu altul Zamfirescu Teodoru EMIL (ca s-o dreagă): Tata lui Duiliu Aşa îl chema la lecţie: tata lui Duiliu ieşi la tablă! BUNGRĂZESCU: Regulat veneam de la şcoala împreună şi treceam pe o stradă unde la No şedea o văduvă De ea ne-am adus aminte şi azi noapte (lui Emil) Ce s-o fi făcut, Emil dragă, văduva de la geamul cu perdelele portocalii? Văduva de la numărul ? EMIL (înmărmurit): S-a mutat la numărul trei! BUNGRĂZESCU: Eu îi suflam din bancă Odată la un examen de istorie i-am pus un chibrit lângă hârtia pe care scrisesem Roma, ca să ştie că Nerone dăduse foc Romei EMIL (se dă câţiva paşi înapoi): Şi asta ştii?… (Îşi revine şi râde silit ) Şi de asta îţi aduci aminte? BUNGRĂZESCU: Cum să nu-mi aduc, a rămas celebră D DINA (cu un amestec de mulţumire şi surpriză): De ce nu vrei să iei loc… sau poate vrei un ceai? La ora asta!… Dupe o noapte nedormită… BUNGRĂZESCU: Vă mulţumesc DIDINA: Să pui să-l pregătească În vremea asta am timp să mă schimb şi eu Iartă-mă că te-am primit aşa… dar… de dimineaţă… BUNGRĂZESCU: Eu trebuie să fiu iertat, c-am intrat aşa Dar nu regret Nici nu mi-a spus Emil cât e de frumoasă nevasta lui!… DIDINA (zâmbind măgulită): E momentul când trebuie să mă retrag BUNGRĂZESCU: Şi momentul când eu trebuie că regret o atât de impresionantă dispariţie DIDINA (ieşind prin fund): Puţină răbdare să aduc ceaiul SCENA VI EMIL, BUNGRĂZESCU (Emil urmăreşte pe Didina până dispare apoi se întoarce uluit) EMIL: Cine eşti, nene? Spune-mi repede, că-nebunesc!… BUNGRĂZESCU (simplu): Bungrăzescu EMIL: Ce Bungrăzescu, domnule, că Bungrăzescu nici nu există L-am inventat eu şi nici nu-mi aduceam aminte cum îl cheamă Cu mine să nu faci pe nebunul Cine eşti? De unde vii? Şi ce cauţi? Nu te-am văzut în viaţa mea şi de-odată mă pomenesc că-mi intri în casă; ştii tot ce am vorbit cu nevastă-mea, şi ce e mai extraordinar e că tot ce-i spusesem nu era decât o invenţie momentană ca să-i risipesc bănuielile BUNGRĂZESCU: Vezi cum eşti? Ingratule!… În loc să-mi mulţumeşti că te-am scăpat din bucluc, vrei acuma să mă iei la palme EMIL: Explică-te, domnule, că mă ia dracul Mă dor picioarele şi mi s-a muiat capul! BUNGRĂZESCU: Nu, domnule Strâmbuleanu!… Lucrul e foarte simplu! Veneam de la un chef şi treceam pe strada asta În dreptul casei d-tale aud că se sparge un geam Până să-mi dau seama, că nu e cineva care a dat cu o piatră în mine aud în casă o ceartă şi, ca om curios, am stat să ascult Imediat mi-am dat seama că e o dispută conjugală: Un soţ care vine acasă la ziuă şi o soţie care îi face scene Mi-am zis aşa: „De ce să nu fac omului un serviciu!” Am auzit cum stă toată chestia, mi-am luat inima în dinţi, am sunat la scară şi-am intrat Eu sunt Bungrăzescu! Eu sunt Bungrăzescu pe care imaginaţia dumitale l-a născocit pentru a risipi, bănuielile doamnei Strâmbuleanu… EMIL: Bine, dar de unde cunoşti toate amănuntele pe care eu însumi nu aş mai fi fost în stare să le repet… Cu Roma, cu arderea văduvei… cu arderea Romei şi văduva arsă… BUNGRĂZESCU: Le am auzit, când ascultam la fereastră EMIL: Şi de unde ai ştiut cum mă cheamă? BUNGRĂZESCU: Asta e!… N-ai spus cum te striga la catalog Şi pe urmă nu eşti avocat? N-ai firmă afară, Emil Strâmbuleanu? EMIL (dezmeticindu-se, începe să râdă): Auzi, domnule, ce să-i dea prin cap? Da spune şi dumneata: nu înnebuneai în locul meu? Acuma, ce să-ţi spun, că ai ascultat la fereastră… treacă-meargă O indiscreţie şi-atât: dar că ai intrat şi în casă, asta e mare obrăznicie! (Râde şi se apropie de el ) Îţi mulţumesc din toată inima… (Îi ia mâna, dar cum Bungrăzescu e cu pardesiul pe umeri Emil apucă numai mâneca ) Dumneata n-ai mână? BUNGRĂZESCU: Cum să n-am! Am două! EMIL: Dă-mi-le pe amândouă să ţi le strâng şi să-ţi mulţumesc Nici nu şti ce-ai făcut Ca să înţelegi ar fi fost destul să treci peste două săptămâni Tot aicea mă găseai Eu explicând de zor şi ea nimic! Nici nu şti cine e! BUNGRĂZESCU: Lasă că am auzit-o EMIL: Ai auzit-o, dar n-ai văzut-o Îţi mulţumesc şi dacă îmi dai voie (Pune mâna în buzunar)… ori poate te superi Iartă-mă, nu ştiu cine eşti? BUNGRĂZESCU: Mulţumesc, nu primesc nimica!… O să mă duc!… EMIL: Păi…! Vezi!… că nu se poate Trebuie să iei ceaiul Odată ce-ai primit, trebuie să-l bei Când o veni nevastă-mea şi nu te-o găsi aicia, o luăm de-a capo! Aşa, şi la început te privea cam cu neîncredere… BUNGRĂZESCU: Îi spui dumneata că n-am putut să aştept!… Şi că am să viu altă dată la o oră mai convenabilă EMIL: Nu, nu!… Nu se poate! Altă dată să nu mai vii niciodată, dar acuma trebuie să rămâi să-ţi bei ceaiul BUNGRĂZESCU: Îl iau la cafenea! EMIL: Eşti neînsurat? BUNGRĂZESCU: Slava Domnului! Nu văd eu ce e aia să fii însurat!… EMIL: Eşti neînsurat? Atunci rămâi! Cum o să te duci la cafenea acuma? La ora asta? Frig şi pustiu Scaunele pe mese şi mesele pe sub scaune Nu te mai duce Rămâi BUNGARZESCU: Cum văd eu, cunoşti bine cafeneaua Se vede că ţi se întâmplă des să vii la ziuă acasă EMIL: Nu mi s-a întâmplat niciodată BUNGRĂZESCU: Atunci, azi noapte? EMIL: Indiscret eşti domnule! Mă cunoşti de o secundă şi vrei să mă destăinuiesc BUNGRĂZESCU: La club EMIL: Nu Joc cărţi dar nu la club BUNGRĂZESCU (amuzat): Am priceput O metresă! EMIL (speriat): Sst! Te-aude! Asta ascultă pe la uşi (După ce s-a asigurat că nu e nimeni alături se întoarce clipind din ochi ) Şi asta ştii? BUNGRĂZESCU: Îmi închipui Ia spune-mi cine e? Măritată? EMIL (şiret): Nu Vânzătoare într-o florărie BUNGRĂZESCU: Întreţinută de dumneata EMIL (confidenţial): Da! (râd amândoi) Nici nu ştii, dragă domnule… dar cum te cheamă? BUNGRĂZESCU: Lasă nu mai şti, că ai să te încurci în nume EMIL: Ai dreptate Foarte bine Să-ţi spun tot aşa cum am spus că te cheamă Nici nu ştii, dragă… dar cum am spus eu că te cheamă? (Bungrăzescu tace) Numele pe care l-am spus eu neveste-mii când ascultai la fereastră! BUNGRĂZESCU (căutând să şi-l aducă aminte): Am uitat EMIL: Ieşi afară Ieşi afară şi haide la cafenea să ni-l aducem aminte, că altfel e cu bucluc (Îl împinge spre ieşire ) BUNGRĂZESCU: Stai, stai că mi-l aduc aminte EMIL: Imposibil E foarte greu BUNGRĂZESCU (chinuindu-se): Brângorean… Brangurian… Bungră… EMIL (radios): … zescu! BUNGRĂZESCU: Bungrăzescu! Altceva mai uşor nu puteai să găseşti? EMIL: Puteam Era foarte lesne „Cum îl cheamă? Ionescu!” Aş! Se uita la mine cu nişte ochi turbaţi Eu m-am fâstâcit şi m-am pomenit inventând un nume pe care să-l ia dracu! BUNGRĂZESCU: Bungrăzescu… Aurel! EMIL: Nu, nu! Am spus altfel Bungrăzescu… Decebal!… Nu, nu! Nu e Decebal Cel de-alături BUNGRĂZESCU: Alături? EMIL: Da Pe calendar Stau vis-a-vis Unul cu barbă lungă: Decebal şi altul tuns… Traian Bungrăzescu Traian BUNGRĂZESCU: Aşa! Şi spune-mi ce vroiai să-mi spui EMIL: De florăreasa mea? Nici nu ştii dragă Bungrăzescule ce înseamnă În viaţa unui om, o fată frumoasă în cadrul unei florării Olga! O cheamă Olga! Numai vocale! Olga! Când spui Olga parcă îţi unge Dumnezeu gura cu miere I-am luat o odaie la hotel Palace, dar noaptea nu rămân niciodată acolo Mai întâi pentru că nu pot lipsi de-acasă, şi pe urmă nu e agreabil ca dimineaţa să vezi cum se trezeşte din somn femeia iubită şi se spală pe dinţi Aseară însă m-am dus cu Olga mea la teatru, pe urmă ne-am abătut pe la Alcazar, mai târziu am adus-o la hotel şi… din una-n alta s-a făcut ziuă De-aicea tot buclucul BUNGRĂZESCU: Trebuie s-o laşi EMIL: Pe Olga? Ferească Dumnezeu Eu nu pot să trăiesc fără Olga mea BUNGRĂZESCU: Atunci de ce nu divorţezi? EMIL: De Didina? Ferească Dumnezeu Eu îmi iubesc nevasta la nebunie Sunt un tip pirandellian Eu am o dublă personalitate Acasă sunt un soţ ideal şi în oraş un amant impecabil (Zgomot de voci în culise; Emil se turbură ) St!… Vine nevastă-mea Schimbă vorba! BUNGRĂZESCU (îşi scoate pardesiul şi-l zvârle pe divanul din fund ): Lasă Emil dragă ! Ce s-au mai făcut vechii noştri colegi de şcoală…? EMIL: Da, săracii!… Vechii noştri…! A murit! BUNGRĂZESCU: Ştiu Dumnezeu să-i ierte (A întrat Didina, care şi-a schimbat toaleta, urmată de Maria care aduce tava cu serviciul de ceai) SCENA VII EMIL, BUNGRĂZESCU, DIDINA, MARIA DIDINA (în timp ce pregăteşte ceaiul şi pune ceaşca pe măsuţa de lângă fotoliu): Cine a murit? EMIT: Unul! Nu-l cunoşti tu! Tot un prieten de-ai nostru! BUNGRĂZESCU: Da Şi cu ăla şedeam într-o bancă amândoi EMIL: Trei Eram trei în aceiaşi bancă, cu ăsta care şedea la mijloc! DIDINA: Era însurat? EMIL: Foarte însurat Şi să vezi cum îl mai plânge nevastă-sa Aşa sunteţi toate Cât trăim ne faceţi zile fripte şi după ce murim plângeţi de vă topiţi DIDINA: Ea nu s-a mai remăritat? EMIL: Nu, pentru că trăieşte cu unu… BUNGRĂZESCU (îi vine în ajutor): Chiar cu mai mulţi… EMIL: Cu mai mulţi, şi tot din vina răposatului Îl visa mereu şi cineva i-a spus să dea de pomană ce-i plăcea lui Şi, acuma, ce-i plăcea lui… ea dă de pomană! DIDINA: Gură rea! BUNGRĂZESCU (lui Emil, după ce s-a uitat bine la Maria): Nostimă jupâneasă ai dumneata Parcă e din cele care apar pe scenă la teatru EMIL: Nici nu m-am uitat la ca O avem de-o săptămână Pe urmă eu nu prea mă uit la jupânese… BUNGRĂZESCU: Foarte rău faci La asta să te uiţi EMIL: Ia vezi-ţi de treaba, şi nu mai umbla cu astfel de sfaturi DIDINA (invitând pe Bungrăzescu): Uite, pune rom cât vrei Aici ai zahărul; poate că nu e destul de dulce BUNGRĂZESCU: Mulţumesc (Trece pe fotoliu; Maria a ieşit cu tava; Emil merge spre divan, ia pălăria lui Bungrăzescu şi caută să ghicească ceva din iniţialele de pe căptuşeală ) DIDINA: Şi o să mai staţi mult prin Bucureşti? EMIL (repede): Două, trei zile! BUNGRĂZESCU: Poate chiar o săptămână DIDINA: Ştii pentru ce? Pentru că m-am gândit să stai la noi (Emil speriat face semne disperate lui Bungrăzescu care se amuză şi căruia nu-i displace invitaţia ) BUNGRĂZESCU: N-aş vrea sa va deranjez DIDINA: Odată ce noi suntem aceia care te invitam şi insistăm să rămâi, însemnează că nu ne deranjezi de loc (Lui Emil care făcea semne disperate în spatele ei ) Nu-i aşa Emil? Un vechi prieten de şcoală, care să stea la hotel când noi avem camera de mosafiri liberă? EMIL: Sigur Crezi că nu i-am spus şi eu? Vechi prieten de hotel să stea la şcoală când musafirii sunt liberi! Dar el nu vrea! Aşa e, mă, că mi-ai spus că nu vrei? BUNGRĂZESCU: Fireşte, ar fi prea mare deranjul EMIL: Şi pe urmă să-ţi spun ceva El nu e singur E cu nevastă-sa! DIDINA (mirată): Sunteţi şi însurat? EMIL: Cum? Nu ştiai? (Face cu ochiul lui Bungrăzescu care s-a-necat cu ceaiul ) DIDINA: De unde să ştiu? Tu nu mi-ai spus nimica EMIL: A! E-nsurat de doi ani De aia nici nu poate primi invitaţia noastră E cu nevastă-sa la Bucureşti DIDINA: Cu atât mai bine, vine şi doamna, şi-o să puteţi sta mai mult EMIL: Nu, nu se poate! Sunt foarte grăbiţi El nici ceaiul n-a vrut să şi-l bea Spunea că-l aşteaptă cu ceaiul la Piteşti I-am spus să rămâie măcar pentru ceai şi… ceai în sus, ceai în jos… (disperat)… Ce-ai cu el dragă? Lasă-l în pace dacă nu vrea DIDINA: Emil a insistat să primeşti ceaiul şi eu insist să rămâi la noi BUNGRĂZESCU: Doamnă…! EMIL: Trebuie să întrebe întâiu şi pe nevastă-sa DIDINA: Va primi şi dumneaei Ştiu ce-nseamnă şederea la hotel pentru o femeie tânără care şi-a lăsat gospodăria Te rog, să te duci s-o iei şi să veniţi amândoi Uite eu mă duc să pregătesc odaia de musafiri, unde o să fiţi ca acasă (Se urcă pe scară) EMIL: Bine Didino, dar dacă omul primeşte numai aşa… din gentileţe, şi totuşi, invitaţia noastră îl plictiseşte Bungrăzescule, spune-mi drept, suntem prea vechi prieteni ca să nu mărturiseşti că nu vrei BUNGRĂZESCU (cu gura pe jumătate): Adevărul e că… EMIL: Vezi? DIDINA (de sus): Mi-ar părea foarte rău dacă ne-aţi refuza (Iese ) SCENA VIII EMIL, BUNGRĂZESCU BUNGRĂZESCU: Ţi-am spus eu că trebuia să plec EMIL: Nu face nimic Pleci acuma (Merge de ia pardesiul şi pălăria de pe divan) BUNGRĂZESCU: O să trebuie să mă însor, ca să viu cu nevastă-mea EMIL: Lasă Nu te mai însura şi nu mai veni BUNGRĂZESCU: Imposibil N-auzi că m-aşteaptă! EMIL: Ce să te-aştepte Nu te aşteaptă deloc Du-te, dragă! Du-te-nvârtindu-te! (Îmbrăcându-l cu sila ) Du-te odată! Du-te cu Dumnezeu! BUNGRĂZESCU (calm): Decât să mă duc cu Dumnezeu, mai bine mă duc cu tramvaiul În tramvai e lume multă şi poate îmi găsesc o nevastă EMIL (agasat): N-ai nevoie să-ţi cauţi nevastă, domnule, e de ajuns să cauţi un telefon O chemi pe nevastă-mea la aparat… vezi bagă de seamă… adu-ţi minte cum te cheamă şi cum o cheamă, că eu rămân singur cu ea… şi-i spui că regreţi foarte mult, dar soţia dumitale nu poate primi invitaţia Dacă vezi că nevastă-mea insistă spune-i c-aţi fost chemaţi grabnic la Piteşti Ai priceput? BUNGRĂZESCU: Am priceput, dar chestia e foarte complicată Nevastă… telefon…! Eu n-am nici una nici alta EMIL: Atunci, uite ce ai să faci: dai o telegramă, cât vrei de lungă (Bagă mâna în buzunar ) O plătesc eu şi… poţi să n-o mai trimeţi Cât costă cuvântul? BUNGRĂZESCU: Depinde de ce fel de cuvânt Pe cuvântul de onoare, de pildă, nu-dau niciun ban! (Sonerie afară ) SCENA IX EMIL, BUNGRĂZESCU, DIDINA, MARIA (Maria iese din fund şi trece la uşa de intrare Didina coboară de sus) DIDINA: Trebuie să fie Matei care s-o fi speriat când i-am telefonat azi de dimineaţă (Merge în fund ca să-l primească ) EMIL: Vezi ce încurcături îmi faci! Mi-l aduseşi şi pe ăsta pe capul meu! BUNGRĂZESCU: Dar ăsta cine mai e? EMIL: Fratele neveste-mii Un ţicnit A fost judecător de instrucţie în Ardeal şi, când s-a schimbat guvernul, l-au dat afară de tâmpit ce era BUNGRĂZESCU: Şi d-aia s-a ţicnit? EMIL: D-aia A rămas cu meteahna anchetelor Oriunde vede ceva, face cercetări Stai să spui să nu-l primească (Îi iese înainte Bungrăzescu rămâne în scenă şi îi râde Măriei, care trece ca să se suie sus ) SCENA X MARIA, BUNGRĂZESCU MARIA: Poftiţi, să vă arăt unde e odaia dumneavoastră BUNGRĂZESCU: Mi-ar plăcea mai mult să ştiu unde e odaia dumitale (Maria se ruşinează şi dispare iute pe scară sus ) SCENA XI DIDINA, EMIL, BUNGRĂZESCU, MATEI MATEI (tip grav cu ochelari): Vă spun drept că m-am şi speriat La dimineaţa mă scoală telefonul, cu un glas de femeie, care mă face ticălos, canalie, lipsit de demnitate, mizerabil, care târăsc lumea în mocirlă EMIL: Didina! Ea se repede aşa, ca să prăpădească omenirea MATEI: Bine Pe urmă, am priceput Dar până să-mi dau seama…! DIDINA (prezentând): Fratele meu, Matei Pintenaru, judecător de instrucţie MATEI (grav): Fost Pentru că guvernul, printre alte ilegalităţi a găsit cu cale să mă scoată din magistratură Domnul? BUNGRĂZESCU: Bungrăzescu DIDINA: Un vechiu prieten din copilărie al lui Emil MATEI (încântat): Aţi venit la cumnatul meu pentru un proces? DIDINA: Nu Lasă, c-am să-ţi explic eu Deocamdată domnul Bungrăzescu merge la hotelul unde a tras, ca să-şi aducă nevasta şi să stea la noi câteva zile EMIL: Nu cred MATEI (surprins): De ce? EMIL: Adică… Nu cred ca nevastă-sa să admită BUNGRĂZESCU: Nu cred nici eu DIDINA (lui Bungrăzescu): Încearcă şi insistă MATEI: Domnul Bungrăzescu şi mai cum? BUNGRĂZESCU: Calendar! Adică, vorba vine! Traian MATEI: Nu sunteţi de fel din Bucureşti? BUNGRĂZESCU: Nu De la Piteşti MATEI (radios, lui Emil): Ai văzut? Imediat am descoperit Ai să mă-ntrebi, cum? Uşor! Didina spusese adineauri, că d Bungrăzescu merge la hotelul unde a tras La hotel! Bine, dar la hotel stai şi când locuieşti în Bucureşti A adăogat însă: „Să-şi aducă nevasta, — probabil d na Bungrăzescu — ca să stea la voi câteva zile!” Va să zică dumnealor sunt din provincie BUNGRĂZESCU: Chiar aşa La revedere! (Îi de mâna ) La revedere Emil EMIL: La revedere, dar să nu ne mai vedem DIDINA (veselă): V-aştept (Îl petrece până în pragul uşii din fund şi apoi se întoarce) Foarte simpatic! SCENA XII DIDINA, EMIL, MATEI EMIL: Acum două ceasuri nici nu credeai că există MATEI: Câţi n-or fi şi mai simpatici şi nu-i ştim că există La dreptul vorbind aşa de simpatic, nu mi se pare Eu cunosc omul de la prima vedere EMIL: Şi cum ţi se pare? MATEI: Un om prea serios şi oamenii serioşi, nu sunt simpatici EMIL: Te-ai convins imediat că e om serios? MATEI: Imediat Nu-mi trebuie mult ca să-mi fac o convingere EMIL: Şi cum ţi-ai făcut-o? MATEI: Auzind că vrea să părăsească hotelul, pentru a-şi aduce nevasta într-o casă cumsecade Hotelul, înţelegi nu e ceva potrivit pentru o femeie onestă Într-un hotel stau tot soiul de oameni: aventurieri, oameni fără căpătâiu, femei întreţinute Toate crimele eu le-am anchetat în hotel În hoteluri se petrec furturile, şantajele, scandalurile, eţetera EMIL: Din tot ce-mi spui tu acuma reţin un singur lucru şi îmi place că pe Bungrăzescu îl socoţi drept un om serios MATEI: Foarte serios Antipatic de serios ce e EMIL: Vezi, Doamnă? Cred că ai încredere în fratele dumitale, pe care — de altfel nu ştiu pentru ce — l-ai trezit din somn aşa de dimineaţă MATEI: Şi cu nişte înjurături, dragă Emil, că dacă le auzeai… EMIL: Cum să nu le aud? Mie îmi erau adresate! MATEI: Ţie?! (Didinei care, pe divan, râde cu fata în perine ) Lui? Şi mai râzi? DIDINA: Destul am plâns toată noaptea MATEI: Ai plâns? Vasăzică te-ai certat DIDINA: N-aveam cu cine pentru că domnu, n-a dormit acasă MATEI: N-a dormit acasă? Va să zică ai rămas în oraş EMIL: Da! MATEI: Am bănuit imediat Eu nu mă-nşel niciodată EMIL: Nici nu era greu Când un om nu-i acasă, e în oraş MATEI: Nu Poate să fie şi-n provincie EMIL: Şi de unde ştii tu că n-am fost în provincie? MATEI: Pentru că, în cazul acesta, ar fi ştiut şi ea şi n-ar mai fi plâns EMIL: Bravo! MATEI (radios): Simplu! Nu? Ce zici? Nimic nu-mi scapă! EMIL: Dacă-i aşa, spune-mi tu, mie, cu cine am fost în oraş? MATEI: Cu domnul Bungrăzescu EMIL: Din ce deduci? MATEI: Pentru că l-am găsit aici; ceea ce însemnează că aţi petrecut împreună şi la ziuă te-a adus acasă EMIL: Bravo! Vezi ce bine e, să ai în familie un judecător de instrucţie MATEI: Te-a adus acasă, pentru că e prea serios ca să-şi lase singur, în drum, un prieten, cu care a petrecut toată noaptea EMIL: Perfect DIDINA: Numai, că n-au venit împreună MATEI: Şi mai bine! Şi mai serios! A avut remuşcări şi-a venit să vadă, dacă nu cumva te-ai rătăcit EMIL: Bravo, Matei! Asta e! Ce păcat că soră-ta nu e în stare să facă asemenea raţionamente până nu se pripeşte cu telefoanele injurioase şi cu scene şi mai penibile MATEI: Femeilor le lipsesc asemenea discernăminte Domnul Bungrăzescu, Didino, e un om foarte serios, cu care poţi lăsa pe soţul tău fără nicio grijă (Vede geamul spart ) A! Un geam spart! Cineva care a vrut să se introducă pe fereastră (Se apropie de fereastră ) EMIL: Mă, eu te bănuiesc pe tine (schimbând tonul) Nu începe cercetări pentru că aşa cum ai luat-o n-ajungi la niciun fel de rezultat Geamul l-am spart eu, într-un moment de enervare, certându-mă cu Didina MATEI: Arată-mi pumnul EMIL: Poftim! MATEI: L-ai spart cu altceva, pentru că altfel ai fi avut zgârieturi pe mână EMIL: Aşa e! Aici ai nimerit-o! Am aruncat cu ceva, dar nu mai ştiu cu ce MATEI: Se va găsi uşor Facem un inventar cu tot ce-a fost aici înainte de spargere, pe urmă controlăm, şi obiectul care va lipsi, e acela cu care ai spart geamul Simplu, nu? Ce zici? Nimic nu-mi scapă! EMIL (Didinei, care e lângă ei): Scapă-mă pe mine de ăsta, că altfel mai sparg un geam zvârlindu-l pe fereastră MATEI: Totuşi, o să-mi permit să iau un ciob EMIL: Ia-le pe toate Îmi faci chiar un serviciu MATEI: Pe toate, nu! Unul singur ca să examinez amprenta digitală EMIL: Numai să nu te tai MATEI: Îl înfăşur bine în batistă şi mă voi duce la serviciul antropometric O să vă comunic rezultatul Cât priveşte cearta dintre voi doi, mă bucur că n-a avut urmări grave, afară de geamul care se repară EMIL: O să-l pună un geamgiu MATEI: Fireşte EMIL: Simplu, nu? Ce zici? Nimic nu-mi scapă? (Didinei) Ia-l d-aicea că vreau să dorm puţin până la ora tribunalului DIDINA: Cum să dormi, dragă? Trebuie să vină oamenii ăia EMIL: Care oameni? DIDINA: Bungrăzescu şi nevastă-sa EMIL: Lasă-mă dragă cu Bungrăzescu S-a isprăvit! A murit! MATEI: Cine? EMIL: Bungrăzescu DIDINA: Ce vorbă-i asta?! MATEI: O lămurire se impune Ştii tu ceva? Bănuieşti ceva? EMIL: M-aţi plictisit! Auzi acolo! M-aţi pus sub tutelă? Spui şi eu o vorbă şi pe urmă îmi cereţi concluziuni în scris DIDINA: De ce crezi tu că n-au să mai vină? EMIL: Pentru că mi-a spus că e greu să-şi facă geamantalele şi să se mute pentru câteva zile Altă dată când vor mai veni la Bucureşti, au să tragă direct la noi Dar aşa… pe nepusă masă… să-şi lase oamenii hotelul şi să…! De altfel ai să vezi că ne scrie, sau ne telefonează (Soneria afară ) Uite! Trebuie să fie un bilet prin care ne anunţă, că regretă, dar e chemat grabnic la Piteşti (Convins ) Pe ăsta, dragă, n-o să-l mai vedem (În vremea asta Didina aşteaptă în pragul uşii din fund şi Matei e în dreptul ferestrei Prin fund intră Bungrăzescu, care sărută mâna Didinei ) SCENA XIII DIDINA, EMIL, BUNGRĂZESCU, MATEI DIDINA: Aşa e! N-o să-l mai vedem! (Uitându-se mirată ) Şi Doamna? BUNGRĂZESCU: E în vestibul Tot nu cutează să intre DIDINA (iese în întâmpinarea persoanei care încă nu se vede): Vai! Se poate? Timiditate de provincială (Dispare ) EMIL (repede lui Bungrăzescu): Te ţii de farse De ce-ai venit omule? De ce-ai mai venit? Era bine cum ne-nvoisem Trimeteai un bilet şi se isprăvea BUNGRĂZESCU: Nu te supăra, dar am prins lipici de casa d-tale (În uşă apare Didina la braţ cu o midinetă de toată nostimada ) SCENA XIV DIDINA, OLGA, EMIL, BUNGRĂZESCU, MATEI, MARIA (cu un geamantan în mână) DIDINA: Uite, Emil, ce drăguţă-i doamna Bungrăzescu Şi timidă ca o fată mare EMIL (rămâne uluit şi se clatină): Da??… A, da!! Fată mare! Cum să nu!… Bună dimineaţa fată mare! (Îşi dau mâna Olga, înaintează timidă şi complet dezorientată ) DIDINA: Să-ţi prezint pe fratele meu, Matei Pintenaru, magistrat MATEI: Fost! Pentru că guvernul, pe lângă alte ilegalităţi a găsit cu cale să mă destituie nemotivat EMIL (în timp ce vorbesc ceilalţi): Ce făcuşi, omule? Cum se poate să-mi faci una ca asta? Ia-o de-aici! DIDINA (Olgăi ducând-o spre scara din dreapta): Şi acuma vino să-ţi vezi odaia unde ai să fi ca la dumneata acasă (Trec amândouă prin faţa lui Emil care se sileşte să fie amabil şi ca să mascheze acel „ia-o de-aici” spune:) Ia-o… pe-aici! (şi arată scara pe unde ies cele două femei Apoi brusc se întoarce spre Bungrăzescu şi mai mult în şoaptă, din pricina lui Matei care s-a dus să examineze fereastra) Ce-mi făcuşi nenorocitule! SCENA XV MATEI, BUNGRĂZESCU, EMIL BUNGRĂZESCU (arătându-l pe Matei): Sst!! EMIL: M-ai scăpat dintr-un bucluc, dar m-ai băgat în altul Mai bine mă lăsai în pace, că mă descurcam eu cum puteam BUNGRĂZESCU: Îmi trebuia cineva, care să treacă drept nevastă-mea EMIL: Şi tocmai pe asta ai găsit-o? BUNGARZESCU: Pe care, alta, puteam să conving să vie atât de repede? EMIL: Da’ de unde ai ştiut-o? Cum ai găsit-o? BUNGRĂZESCU: Olga! Mi-ai spus c-o cheamă Olga, şi că-i ţii o odaie la hotel Palace M-am aruncat într-o maşină şi m-am dus direct acolo Tocmai se dedea jos ca să meargă la florăria ei EMIL: Şi ce i-ai spus? BUNGRĂZESCU: I-am spus că ştii dumneata, şi că e spre fericirea ei EMIL: Trebuie să fie cineva tâmpit, ca să creadă astfel de lucruri BUNGRĂZESCU: Păi tâmpită şi e EMIL: Tâmpit sunt şi eu, şi ea, şi dumneata Ne-am molipsit de la tâmpitul ăla (Arată pe Matei) Şi pe urmă cum o să vă culcaţi aicea? Dumneata nu poţi să dormi într-un pat cu Olga mea Dacă vrei să dormi cu Matei, te las dar cu Olga, nu! BUNGRĂZESCU: Nici nu ţiu! Ea o să se culce aicea şi eu o să mă duc acasă Lumea din casă are să creadă că am plecat dis de dimineaţă după treburi şi o să viu la dejun ca s-o iau pe Olga şi să plecăm unde ai spus dumneata… La… Piteşti (Emil rămâne uluit de tot ce i se întâmplă ) MATEI (lui Bungrăzescu): Eram sigur c-ai să vii Aparenţele nu mă înşală nici odată Eşti un om cumsecade şi nu-ţi convenea hotelul, foarte nepotrivit, când eşti însurat cu o femeie tânără şi onestă Aşa e? BUNGRĂZESCU: Exact! MATEI: Am priceput imediat situaţia (Merge spre Emil ) Vezi, Emil? Simplu, nu? Ce zici? Nimic nu-mi scapă (Văzându-l că nu răspunde şi că s-a schimbat la faţă ) Da’ ce ai? EMIL (încurcat): Eu?… Am ceva? (Se sileşte să fie vesel ) MATEI: Da Pari schimbat Ai îngălbenit şi transpiri EMIL (ştergându-şi fruntea eu batista): Se poate!… Emoţia!… Revederea după atâţia ani cu-n vechiu prieten din copilărie (Îl înjură printre dinţi pe Bungrăzescu ) MATEI: Am priceput Eşti fericit Aşa e? EMIL: Da Tocmai Sunt fericit Foarte fericit Să-ţi dea Dumnezeu, toată viaţa, fericirea mea de-acuma MATEI (radios: Am priceput imediat Era şi foarte simplu Nu? Ce zici? (lui Bungrăzescu) Nimic nu-mi scapă!! CORTINA ACTUL AL DOILEA În acelaşi decor, a doua zi, spre seară SCENA I OLGA, DIDINA (Olga pe fotoliu Didina, în picioare, lângă Olga) DIDINA (amabilă): Îmi pare foarte rău că nu vrei să mai ieşi Pentru cumpărături, e bine să ai pe cineva care să cunoască măgăzinele din Bucureşti OLGA: Parcă eu nu le ştiu? DIDINA: Fireşte Piteştiul e atât de aproape şi dumneata vii atât de des OLGA: Aproape mereu De-aia ai şi văzut dumneata, ieri, când am ieşit în oraş, câtă lume cunosc DIDINA: Surprinzător de multă M-am şi mirat Uite, eu sunt din Bucureşti şi nu cunosc atâta lume (zâmbind) Mai ales atâţi bărbaţi!… OLGA: Sunt prietenii soţului meu!… DIDINA: Vezi, dumneata eşti fericită Ai ocazia să cunoşti multă lume Noi ieşim foarte rar Bărbatul meu aproape că nu iese De-aia m-am şi speriat ieri noapte, văzând că se face ziuă şi încă nu venise acasă OLGA: Domnul Strâmbuleanu pare a fi un om serios DIDINA: Nu, pare! Ei! Vezi, dragă doamnă, în privinţa asta mă cred o femeie foarte fericită Aş vrea ca toate femeile să aibă un soţ ca el OLGA (cască ochii şi are un zâmbet ironic): Zău?! DIDINA: Totuşi ieri noapte am avut o strângere de inimă şi, dacă nu venea chiar domnul Bungrăzescu să mă liniştească, aş fi intrat la bănuială Dumneata ce-ai spus, când ai văzut că şi domnul Bungrăzescu lipseşte toată noaptea?… OLGA: O! Eu sunt foarte obişnuită să dorm singură DJD NA: Urâciosul! Am să-l dojenesc Când ai o nevastă tânără şi frumoasă, cum eşti dumneata, nu se poartă cineva cum se poartă dumnealui Emil e altfel Vă iubiţi mult? OLGA (surprinsă şi mirată): cu Emil? DIDINA: Cum, cu Emil? OLGA (îşi revine): Adică, vreţi să ştiţi, dacă bărbatul meu îl iubeşte pe domnul Emil? Foarte mult DIDINA: Nu Dacă bărbatul dumitale te iubeşte pe dumneata? OLGA: Cred, dar nu-mi prea fac iluzii Te-aş sfătui şi pe dumneata să nu-ţi faci iluzii DIDINA: Ce nostimă eşti! OLGA: Am cunoscut pe o prietenă a mea, măritată adevărat, care şi-a lăsat bărbatul şi după ce a trăit cu unul, doi, trei, deziluzionată s-a întors tot la el DIDINA: Trebuie să fi fost o femeie pierdută, care s-a vândut OLGA: De vreme ce s-a întors acasă, nu se vânduse A fost numai o închiriere (schimbând tonul) Vai, cât doarme bărbatul meu! (Se uită spre scară ) DIDINA: E obosit Lasă-l Doarme mult după masă, domnul Bungrăzescu? OLGA: Ştiu eu cât doarme ăsta! DIDINA: Cum nu ştii? Nu staţi împreună? OLGA: A! Ba da! Dar la Piteşti! La Bucureşti nu ştiu cât doarme DIDINA (încântată): Eşti tare nostimă, zău, uite, îmi pare rău că vrei să plecaţi aşa de repede Era vorba să staţi câteva zile şi acum, nu înţeleg graba asta de-a pleca chiar astă-seară N-aţi stat decât o zi OLGA: Două A’ de ieri şi a’ de azi DIDINA (amărâtă): Destul ca să vă plictisiţi la noi OLGA: Nu ne-am plictisit prea mult, adică nu ne-am plictisit de loc, dar trebuie să plecăm Ne-aşteaptă acasă DIDINA: Cine? Copii, n-aveţi! OLGA: N-avem, dar poate să-i facem!… DIDINA (râde, amuzată): A! Şi de-aia te grăbeşti (O îmbrăţişează) Vai, ce haz ai! Uite, de ce-mi pare rău că vrei să pleci Rămâi dumneata şi să plece numai dânsul OLGA: Nu se poate Trebuie să plecăm împreună Cu condiţia asta m-a adus aici Îmi pare bine, că vă pare rău, şi mi-ar părea rău dacă nu v-ar părea bine, dar înţelegeţi… DIDINA: Înţeleg! Femeia obişnuită cu gospodăria el OLGA: Da! Şi am o gospodărie!! DIDINA: Îmi Închipui că trebuie să fii o foarte bună gospodină OLGA: Foarte bună DIDINA: Primeşti mult? OLGA: Depinde de cât îmi dă? DIDINA: Vreau să spun: vine lume multă la dumneavoastră? OLGA: Foarte multă! Păi, noi avem cea mai selectă clientelă DIDINA: Clientelă? OLGA (revenindu-şi): Da Clientela lui bărbatul meu De aia trebuie să şi plecăm Dă-mi voie să mă duc să-l scol Dacă îl las e în stare să nu se mai deştepte SCENA II DIDINA, OLGA, BUNGRĂZESCU OLGA (lui Bungrăzescu, care intră): Somnorosule! Era să viu să te scol!… BUNGRĂZESCU: Păi… tu nu ştii că eu dorm greu OLGA: Ştiu… cum să nu ştiu! De doi ani de când dormim… împreună…! Era să viu să-ţi torn o cană cu apă rece în cap DIDINA: Ne-nvoim foarte bine amândouă Sunt încântată de nevasta dumitale BUNGRĂZESCU: Şi eu sunt încântat că sunteţi încântată Numai că ea vrea să plece şi eu vreau să mai rămân OLGA (grăbită): Nu, dragă, nu! Plecăm!… Uite mă şi duc să fac geamantanul (Aleargă voioasă pe scară ) Vino şi tu să m-ajuţi (Iese ) SCENA III DIDINA, BUNGRĂZESCU DIDINA (privind după ea): Foarte simpatică BUNGRĂZESCU: Dar eu!? DIDINA (cu sinceritate nevinovată): Şi mai simpatic! Ceea ce îţi reproşez, însă, e că mi l-ai ţinut pe Emil în oraş până la ziuă BUNGRĂZESCU: Altfel n-am fi avut plăcerea să ne cunoaştem Şi… nu trebuie să vă pară rău, pentru că bărbatul cu cât stă mai mult în oraş, cu atât mai mult doreşte casa Iată, eu! N-aveţi idee ce dor mi-e de nevastă-mea când nu viu acasă DIDINA: Ciudată mentalitate!… BUNGRĂZESCU: A călătorului, fericit când umblă prin străinătate, dar şi mai mulţumit când se-ntoarce acasă, în ţara lui DIDINA: Dar dacă repetând prea mult această voluptate s-ar pomeni cu o surpriză Într-o seară, întorcându-se acasă, să nu-şi mai găsească nevasta sau s-o găsească cu cine n-ar trebui BUNGRĂZESCU: Depinde de temperamente Mie mi-ar fi indiferent Emil însă ar suferi îngrozitor DIDINA: Crezi? BUNGRĂZESCU: Sunt sigur Emil, numai dacă ar bănui că nevastă-sa îl înşală ar iubi-o mai mult (discret) Totul e să nu ştie cu cine! Sunt bărbaţi — şi Emil e dintre aceştia — la care pasiunea creşte, pe măsură ce le creşte şi teama de a pierde pe femeia iubită Cu cât sunt mai puţin siguri de dânsa, cu atât sunt mai prăpădiţi după ea DIDINA: Crezi asta? Atunci ca să fiu sigură de Emil, n-aş avea decât să… (Cu o turburătoare cochetărie ) BUNGRĂZESCU: Fireşte Şi eu v-aş sfătui să nu pierdeţi ocazia Trebuie să te foloseşti de ea, când ţi se oferă DIDINA (râde): Dar dacă e vorba să-i creez numai o îndoială, de ce să-l înşel adevărat? N-aş avea decât să simulez! BUNGRĂZESCU: Aş! De ce să-l minţi, săracul! Dacă bănuieşte, să bănuiască ceva care e adevărat!… DIDINA (râde): Da?!? BUNGRĂZESCU: Tot te-ar chinui cu gelozia Ar însemna să tragi ponoasele, fără ca, în schimb, să te fi bucurat de un folos practic DIDINA (râde zgomotos): A! Nu ştiu ce s-ar întâmpla, dacă dumnealui ar lua obiceiul dumitale de a întârzia nopţile în oraş BUNGRĂZESCU: S-ar întâmpla, că vine altul să-i ţie locul… acasă… DIDINA (râde): De pildă… dumneata! BUNGRĂZESCU: E o invitaţie? Şi de ce n-ar fi! (Râzând cu intenţie ) Un prieten vechiu face asemenea servicii…! DIDINA: Nu-i eşti atât de bun prieten, dacă îmi dai mie asemenea sfaturi!… BUNGRĂZESCU: Poate că-ţi sunt prieten dumitale DIDINA: De ce nu mi-ai spus asta de ieri? BUNGRĂZESCU: Pentru că nu e prea târziu… azi DIDINA: Şi… de mâine încolo, prietenul din copilărie ar deveni prietenul casei Eşti foarte amuzant BUNGRĂZESCU: Şi sincer, în acelaş timp DIDINA (cochetă): Poate că ţi-ai pierdut vremea… SCENA IV DIDINA, OLGA, BUNGRĂZESCU, (mai târziu) MATEI, MARIA OLGA (în capul scării, lui Bungrăzescu): Vii? (apoi dispare) BUNGRĂZESCU: Viu (Didinei) Îmi daţi voie? (Se uită la ea semnificativ Didina râde El iese Ea cu un gest foarte expresiv alungă, hotărâtă, turburarea de o clipă Intră Maria care anunţă pe Matei ) MARIA: Conaşul Matei (intră Matei) DIDINA: De ce aşa de târziu? Te-am aşteptat la dejun MATEI: Nici n-am avut vreme să vă telefonez Mai întâi m-am dus să iau rezultatul cercetărilor asupra ciobului de la geamul spart Amprenta digitală!… DIDINA: Şi? Ai identificat persoana? MATEI: Sigur Ştiinţa nu dă greş niciodată Amprenta digitală era a mea Singura persoană care a pus mâna pe ciobul în chestie am fost eu, când l-am luat de pe fereastră DIDINA: Admirabil MATEI: Simplu Nu? Ce zici? Nimic nu-mi scapă! Tot aşa cred că n-o să-mi scape nici prietenul dumneavoastră Bungrăzescu DIDINA: Ce vorbă e asta? MATEI (cu importanţă): Mi-aţi spus ieri că dumnealor au stat la hotel… DIDINA: Da MATEI: La hotelul de unde dumnealui şi-a luat nevasta ca să vină să locuiască la voi? DIDINA: Sigur MATEI: Ei bine, de ieri şi până azi, am colindăt toate hotelurile din Bucureşti, mari şi mici, fără ca să pot da de numele lor printre pasagerii din ajun DIDINA: Decât să colinzi toate hotelurile, cred că era mai simplu să-l întrebi pe Bungrăzescu, care e hotelul unde au locuit MATEI (mefistofelic): Nu! Nu era mai simplu deloc! Aş fi trezit în el bănuieli de natură să-mi încurce firul cercetărilor şi să zăpăcească instrucţia care, până la închiderea dosarului, rămâne secretă DIDINA: Înţeleg, dar ce nevoie aveai să ştii unde au locuit odată, de vreme ce acuma locuiesc la noi MATEI: Pentru ca să mă conving de seriozitatea acestui domn DIDINA: Asta e bună! Parcă ar depinde de hotel MATEI: Te miri, dar aşa e! Seriozitatea persoanelor, care vin din provincie, se judecă şi după hotelul la care descind DIDINA: Te asigur că el e un om foarte serios Dânsa mi se pare cam uşurică şi de aceea nu prea insist să rămâie Ştii, oricât de aşezat ar fi Emil, dar în contact cu astfel de persoane…! MATEI (căscând ochii): Uşurică? Crezi ca e o femeie uşurică? DIDINA: Nu ştiu, n-o cunosc, dar din convensaţia ei deduc ca n-ar scăpa ocazia daca i s-ar oieri MATEI: O să mă conving imediat Sunt din Piteşti? DIDINA: Da MATEI: Voi telegrafia poliţiei locale să-mi dea, prin răspuns plătit şi telegrafic, informaţiuni precise asupra familiei Bungrăzescu Simplu!… Nu?… Ce zici? Nimic nu-mi scapă! DIDINA: N-ai nevoie, pentru că au să plece MATEI: Şi de ce să nu ştim cine sunt oamenii cari ne vin în casă, mai ales că Emil, nu l-a mai văzut pe ăsta de douăzeci de ani şi are să-l mai vadă DIDINA: Fă ce vrei (Intră Emil, cu un voluminos ghiozdan la subsuoară ) SCENA V DIDINA, MATEI, EMIL, MARIA EMIL: Bună seara! DIDINA: Aşa de vreme? EMIL: Am avut un proces la Casaţie şi l-am amânat DIDINA: De-aia ai fost agitat toată noaptea EMIL: Tocmai! Ai văzut şi tu ce agitat sunt! Ce fac amicii noştri? DIDINA: Sunt sus El a dormit până acuma EMIL: A dormit? A dat de bine! DIDINA: Nu prea, pentru că vrea cu orice preţ să plece EMIL: Dacă vor să plece, să-i lăsam să plece Acuma ţi-ai făcut gustul Îl cunoşti şi pe Bungrăzescu, o cunoşti şi pe nevastă-sa… MATEI: Ştii, tu, ceva despre ea? EMIL: Te rog, te rog, să mă laşi în pace M-ai plictisit cu întrebările şi cu anchetele în casa mea Să te ferească Dumnezeu să ai un judecător de instrucţie în familie (Didinei) O să vină Marchizul, care iar are un proces E singura persoană pe care o primesc Încolo nu mai primesc pe nimeni, absolut pe nimeni! DIDINA (sună): Bine O chem pe Maria, ca să-i spui şi ei (Iese, stânga) MATEI (timid): Cu toate astea aş fi vrut… (Tace, văzându-l pe Emil nervos, apoi îndrăzneşte din nou)… cu toate astea aş fi vrut… EMIL (răstit): Tot aicia eşti? N-ai mai plecat? MATEI: Nu N-am mai plecat Sunt tot aicea MARIA (intrând): M-aţi sunat? EMIL: Eu? Nu! A, ba da! Trebuie să vină domnul acela bătrân… MARIA: Îl ştiu Domnul Marchiz EMIL (râzând): Aşa! Când o veni, îl introduci direct la mine în bureau Altfel nu primeşti pe nimeni Nu sunt acasă pentru nimeni! M-ai înţeles?… (Merge să iasă prin dreapta ) MARI A: Am înţeles MATEI (se ia după el): Cu toate astea aş fi vrut… EMIL (se întoarce brusc şi pe un ton iritat): Nu sunt acasă pentru nimeni Dumneata nu înţelegi? Mario, chiar şi pe cei care sunt în casă, poţi să-i pofteşti afară! (Iese trântindu-i uşa în nas ) MATEI (supărat): Unde e coniţa? MARIA (ieşind prin fund): La dumneaei în odaie MATEI: Ce te sclifoseşti aşa! Obraznico! (Iese prin stânga ) SCENA VI OLGA, BUNGRAZESCU, EMIL OLGA (coborând scara cu Bungrăzescu, care iar e somnoros): Somnorosule Cum dai de-un pat, te culci în el… BUNGRĂZESCU: Ca tine Ce să-ţi spun? Draga, nimic nu e mai dulce ca somnul Mie somnul îmi ţine loc şi de mâncare OLGA: Atuncia trebuie să fii un mare mâncăcios (Intră Emil) A!… domnul Emil! Soţul ideal pe care îl laudă nevasta!… EMIL (speriat): Ai vorbit cu ea despre mine? OLGA: Păi… de cine era să vorbim? EMIL: Să nu fi făcut vreo prostie OLGA: Cine? Eu? Nu mă cunoşti! Dar dacă o mai ţine mult aşa, eu nu mai garantez EMIL: Tocmai Trebuie să plecaţi OLGA: Am şi spus nevestei tale că vreau să plecăm chiar diseară, dar dumnealui se împotriveşte EMIL (lui Bungrăzescu): Nu se poate! Trebuie să plecaţi Să plecaţi imediat! Aşa, şi a fost prea mult, de ieri şi până azi cu o noapte la mijloc Am dormit foarte agitat OLGA: Te-am auzit plimbându-te pe la uşe EMIL, (Olgăi): Ai dormit bine? OLGA: Neobişnuită într-un pat străin EMIL: Parcă ar fi pentru prima oară, că dormi într-un pat străin OLGA: Da, dar nu aşa! Sunt obişnuită ca într-un pat străin, să fie şi străinul cu mine în pat EMIL (amuzat): St! Să nu te-audă cineva OLGA: N-are cine să audă EMIL (lui Bungrăzescu): Şi dumneata? BUNGRĂZESCU (cam încurcat): Eu?… Am făcut cum ne-am înţeles M-am dus acasă OLGA: Conduşi de nevastă-ta, ne-am suit amândoi în camera ce ne era pregătită şi, îndată ce s-a depărtat nevastă-ta, dumnealui a plecat BUNGRĂZESCU: … m-am strecurat pe scară, şi, binişor de tot, am închis dupe mine uşa de la intrare EMIL: Dacă n-ar fi stat nevastă-mea aicia te ajutam eu să ieşi BUNGRĂZESCU: N-aveai nevoie, că nu s-a observat când am plecat EMIL: Bine, dar să nu mai repetăm chestia, că o să se observe OLGA: Nici n-o mai repetăm Plecăm cât mai curând! BUNGRĂZESCU (întinzându-se pe divan): Da’ de unde! Nu plec de loc! EMIL (speriat): Ce-ai înnebunit? Nu vei fi vrând să stai un an la mine? BUNGRĂZESCU: Un an! Doi!… EMIL: Haide, haide, fă bunătatea şi pleacă BUNGRĂZESCU: Vezi cum eşti? Îmi spuneai că nu poţi trăi fără dumneaei… nici fără nevastă… OLGA (lui Emil): Cum? Aşa ai spus? BUNGRĂZESCU: Da! Aşa a spus! Fără nevastă! (lui Emil) Te-am pus în plăcuta situaţie de a le avea pe amândouă sub acelaş acoperiş OLGA (lui Emil): Să-ţi fie ruşine!… BUNGRĂZESCU: Acuma vrei să ne dai afară? Să plece ea Numai avem nevoie de dânsa Ştiţi că sunt însurat; mi-aţi văzut nevasta; mi-am văzut-o şi eu!… Poate să plece, (se culcă de-a binelea) OLGA: Dacă e aşa, nu mai plec de loc (Se aşază pe divan ) EMIL (speriat): Ei, poftim! Asta îmi mai trebuia acuma Plecaţi imediat până nu vă dau afară OLGA (indignată): Pe mine? Pe mine să mă dai afară? BUNGRĂZESCU: Îl auzişi? Vrea să ne dea afară! Să mă dea afară pe mine, prietenul lui din copilărie Emil, dragă, să fim serioşi EMIL (începe să râdă): Cred că glumeşti BUNGRĂZESCU: Musafirii se poftesc şi stau cât poftesc EMIL: Dar cum ne-a fost vorba? BUNGRĂZESCU: Dragă, omul îşi schimbă părerea de la o zi la alta Dacă nu ne-ar plăcea n-am mai rămâne Tu trebuie să fi măgulit că ne simţim atât de bine în casa ta OLGA: La urma urmei chiar nevastă-ta se ţine de capul nostru să rămânem Eu i-am spus că nu se poate; dar dacă vrei să ne dai afară, nu mai plecăm (Se-ntinde pe divan ) EMIL: Nevastă-mea nu ştie cum stă chestia, dar dacă ar afla, fir de păr nu ţi-ar rămâne în cap Ai pleca cheală de-aicea! BUNGRĂZESCU: Lasă O păzim noi să nu afle De asta să nu duci tu nicio grije Crezi în metempsihoză? OLGA: Ce e aia? Un instrument medical? BUNGRĂZESCU: Aş! Înainte de a ne naşte noi am trăit odată Sufletul nostru a fost în alt om, care a murit Eu, înainte, trebuie să fi fost un înţelept, un mare filosof…! EMIL: Ai fost un măgar! OLGA: Şi eu trebuie să îi fost sanie BUNGRĂZESCU: De ce tocmai sanie? OLGA: Pentru că alunec mereu EMIL (încremenit): Ce-aţi înnebunit? De metempsihoză îmi arde mie Veniţi-vă în fire Vreţi să mă scoateţi din răbdări? Cucoană! Pune măgarul la sanie şi cari-te cu el de-aici! BUNGRĂZESCU (întorcându-se cu faţa la perete): Dacă adorm, să pui să mă deştepte (Intră Matei Bungrăzescu se ridică ) SCENA VII OLGA, MATEI, EMIL MATEI: Aşa! Gata şi telegrama! Acum mai am o singură întrebare de făcut, pentru că Didina n-a ştiut să-mi spună Emil… (soţilor Bungrăzescu) Mă iertaţi!… Am cu cumnatul meu o chestiune familiară (lui Emil, încet) În interesul unor cercetări, preţioase pentru tine, vreau să ştiu hotelul unde a locuit până ieri prietenul tău din copilărie EMIL (plictisit): Ştiu eu!… Să-l întreb! (lui Bungrăzescu) Mă! Prietenul meu din copilărie! La ce hotel aţi stat până aţi venit la mine? (Îi face cu ochiul ) Un hotel! Haide! BUNGRĂZESCU: La… (se gândeşte)…Royal!… EMIL: Auzi? La Royal MATEI: Şi sunteţi din Piteşti, după cum am auzit? BUNGRĂZESCU: Da… din Piteşti MATEI: Mersi Eu vă las, dar sper să ne mai vedem Bună seara! (Iese prin fund ) BUNGRĂZESCU: Ce e cu ăsta? EMIL: Un maniac, un nebun! Nu ţi-am spus? Un nebun care poate să ne facă o poznă (Merge la telefon şi-şi combină numărul după ce a consultat indicatorul ) OLGA: Cui telefonezi? EMIL: Portarului de la Royal Asta, s-a dus glonţ acolo, să întrebe, să cerceteze Allo!… Royal?… (lui Bungrăzescu) Vai, ce mi-ai făcut! Nu, domnule, nu mi-ai făcut nimic Ascultă! Aici e avocatul Strâmbuleanu şi-ţi recomand toată discreţia O să vie la dumneata un domn Nu dai doi bani pe el Cu ochelari Şi-o să întrebe după altul, unu… Bungrăzescu din Piteşti!… Nici pe ăsta nu dai doi bani!… Bungrăzescu… Piteşti!… Aşa! Ai să fii aşa de bun să-i spui c-a stat până ieri la dumneavoastră şi a plecat cu d-na Ai de la mine cinci sute de lei, dacă faci cum ţi-am spus Ne-am înţeles? Bungrăzescu din Piteşti Nu uita (Închide telefonul ) Cine dracu mi-a mai adus şi un judecător de instrucţie în familie! Aţi văzut că nu mai merge? Lucrurile se complică SCENA VIII OLGA, EMIL, BUNGRĂZESCU, MARIA MARIA: Domnul Marchiz L-am poftit în birou EMIL: Bine Să mă aştepte (Maria iese ) BUNGRĂZESCU: Marchiz? Ce? Aveţi şi marchizi în familie? Familie de nebuni! OLGA: Eu aveam un pisoi pe care-l chema Marchiz EMIL: Şi eu am un client pe care-l cheamă la fel Hai, duceţi-vă Până mă întorc să nu vă mai găsesc pe-aicea! Ce v-am făcut, mă, de nu mă lăsaţi în pace? La tribunal nu pot să-mi văd de treburi Acasă nu mai scap de nebunul de cumnatu-meu Nevastă-mea stă cu ochii holbaţi asupra mea! Haide! Faceţi-vă geamantanele şi să nu vă mai găsesc pe-aicea! (Iese, dreapta) SCENA IX OLGA, BUNGRĂZESCU OLGA: Dragă cu nebunul ăsta, care tot întreabă, nu mai e de stat Cred, că mai cuminte ar fi să plecăm Mi-e mi-ar plăcea să stau, dar în alte condiţii Decât aşa, în lux şi cu inima sărită, mai bine în odăiţa mea de la Palace unde trăiesc în tihnă Haidem acolo! Acolo nu ne ştie nimeni şi n-o să ne mai supere nimeni La urma urmei, după cele ce s-au petrecut între tine şi mine, nu mai putem sta în casa lui Emil BUNGRĂZESCU: N-a prea fost frumos ce-am făcut OLGA: N-a fost frumos, dar… a fost bine!… (Îşi înlănţuie braţele de gâtul lui ) Mi-eşti drag Mi-eşti foarte drag BUNGRĂZESCU: Nu mai spune!… OLGA: Zău!… BUNGRĂZESCU: Spui asta aşa… fără nicio introducere… OLGA: Introducerea a fost Acum trecem la partea serioasă M-am gândit la ceva… Dar să nu te superi şi să nu râzi de mine BUNGRĂZESCU: Spune! OLGA: Tot trăim într-o minciună şi trecem drept bărbat şi nevastă… Hai să fie adevărat! Te superi? BUNGRĂZESCU: Nu Nu mă supăr, dar sunt mirat E pentru prima oară că mă cere cineva în căsătorie OLGA: Poate ai o legătură şi nu poţi s-o rupi Atunci, pardon, cu tot regretul, nu vreau să pricinuesc cuiva o supărare BUNGRĂZESCU: N-am pe nimeni Sunt singur OLGA: Atunci? (Bungrăzescu tace ) A! Înţeleg Trecutul meu Ţi-l voi povesti Trecutul unei femei; dacă îl afli de la alţii, auzi mai mult decât este, aşa că e mai bine să ţi-l spună chiar ea, pentru că spune mai puţin BUNGRĂZESCU: Bine… Dar Emil? OLGA: Lasă-l pe Emil Are nevastă!… BUNGRĂZESCU: Dar ceilalţi pe care nu-i ştiu OLGA: Ce te interesează? Te interesează ai cui au fost banii pe care îi ai în buzunar? Nu! Profiţi de ei şi cheltuieşti Pe urmă banii trec la altul, la altul şi aşa mai departe Cu o femeie e la fel Ce-ţi pasă ţie a cui a fost şi a cui o să mai fie? Profită de ea cât o ai lângă tine şi cât te iubeşte BUNGRĂZESCU: Şi tu crezi c-o să mă iubeşti? OLGA: Desigur BUNGRĂZESCU: Pentru ce eşti atât de sigură? OLGA: Pentru că o să fii cel nou BUNGRĂZESCU (surprins): Îmi place sinceritatea asta a ta!… Dar nu înţeleg de ce e neapărată nevoie să ne luăm, când putem prea bine să trăim împreună cum am început de azi noapte OLGA: Pentru că e altceva o căsătorie Mai întâi n-aş mai fi vânzătoare într-un magazin, şi pe urmă… îmi place! Am văzut aicea, în casa asta, cum e! Eu n-am mai văzut o căsnicie BUNGRĂZESCU: Acasă… la părinţii tăi… n-ai văzut? OLGA: Nu Pentru că mama n-a fost măritată cu tata Mama nici n-a ştiut cine e tata S-au cunoscut pe întuneric şi ea s-a jenat să-l întrebe cum îl cheamă (mică pauză) BUNGRĂZESCU: Chestia e foarte complicată Trebuie primărie, preot, biserică… OLGA: Ei, şi? Primarii sunt oameni foarte de treabă, şi biserici sunt pe toate străzile… BUNGRĂZESCU: O să mă gândesc!… OLGA: Da? (Îi sare de gât şi-l sărută tocmai când intră Didina ) SCENA X OLGA, BUNGRĂZESCU, DIDINA DIDINA: A! Ce tandreţă! Bărbatul meu nu e aici? OLGA: Nu, doamnă! E dincolo cu un prinţ BUNGRĂZESCU: Care e marchiz!… DIDINA (râzând): A! Marchizul!… BUNGRĂZESCU: Pot să ştiu şi eu cine e acest domn DIDINA: Un original Se afla odată la o femeie măritată, când a fost surprins de bărbatul care a venit acasă mai de vreme Sunt şi din cei cari vin mai devreme, nu numai care vin la ziuă (Bungrăzescu tuşeşte, Didina râde) Asta, pentru dumneata! Şi bietul om, ce să facă? A sărit pe fereastră… de la etajul întâi Sărind, a căzut pe marchiza de la uşa de intrare I-a spart toate geamurile şi de atunci prietenii lui i-au pus numele: marchizul! El mi-a trimes florile astea care se usucă mereu! Nu ştiu ce să le fac Le ud mereu şi e degeaba OLGA: Poţi să schimbi apa cât vrei, dar nu foloseşte la nimic Tulpina şi frunzele lor, în contact cu apa, fermentează după un timp oarecare şi capul de jos se distruge Apa, chiar proaspătă, nu-l mai reface Se formează un strat vâscos prin care nu mai pătrunde Dar există un sistem pentru a conserva floarea Praf de cărbune sau amoniac Se dizolvă în apă şi o întreţine Dar mai bine este să stropiţi cu puţină apă caldă Floarea îşi revine pe măsură ce apa se răceşte şi atunci îi tai partea care se încălzise (Bungrăzescu îi face semn cu cotul, ca să tacă ) DIDINA (lui Bungrăzescu): Ce bine se pricepe Ai crede că a trăit într-o seră BUNGRĂZESCU (prinde intenţia): Dai Păi, să vedeţi ceva! Nevastă-mea e foarte tare în botanică OLGA: Da! Eu sunt foarte tare în bostanică! BUNGRĂZESCU: Au pasionat-o florile (O ia de mână şi pleacă cu ea ) Termină cu botanica asta, că intru în zoologie (Didinei) Vă plictisim prea mult (Ies) SCENA XI DIDINA, EMIL, MARIA EMIL (revenind din dreapta): Dragă, eu n-am astâmpăr cu marchizul ăsta Ce fac musafirii noştri? DIDINA: Lasă că am eu grije de ei! EMIL: Ai tu grije de ei, dar îngrijatul sunt eu! Dacă vor să plece nu-i mai reţine (Intră Maria ) Să nu primeşti pe nimeni Nu sunt acasă pentru nimeni MARIA: Da… conaşule, am înţeles… dar aş vrea… EMIL: Ce? MARIA: Să vă spun ceva de Vasile DIDINA: Iar n-a venit azi noapte? MARIA: Ba a venit El cum lipseşte o noapte şi-l cert bine pe urmă cincisprezece zile vine regulat acasă EMIL: Vasăzică te-ai liniştit pe două săptămâni MARIA: Nu e asta! E, că mi-a spus ceva DIDINA: Ce? EMIL: Slăbeşte-mă şi ieşi afară! MARIA: Să nu vă supăraţi Vasile mi-a spus că el cunoaşte pe cucoana lui domnul Bungrăzescu EMIL (ars): Minte Să-i spui că minte, şi-o să vă dau afară Mie nu-mi trebuie haimanale în casă DIDINA: Da’ de unde o cunoaşte? MARIA: Zău conaşule, de la o florărie Tot Olga îl spunea şi acolo, cum îi spuneţi dumneavoastră EMIL: Potrivire de nume DIDINA: El ce-a căutat la florărie? MARIA: Înainte să fie în serviciu la bancă EMIL: La care bancă? MARIA: Banca Sindicatului Industriilor Unite EMIL: Am să spui să-l dea afară DIDINA: Las-o să spuie EMIL: Nu mă interesează deloc! MARIA: Nu mai spui dacă conaşul se supără DIDINA: Nu se supără, spune! MARIA: Înainte să fie la bancă, el era servitor într-o florărie de pe calea Victoriei! Şi ieri când a venit acasă… EMIL: Bine c-a venit! Ce-mi pasă mie c-a venit acasă domnul Vasile MARIA: … veneaţi şi dv cu dumneaei şi mi-a spus Vasile că o cunoaşte de-acolo… DIDINA: Nu se poate Mario Poate seamănă Dumnealor sunt din Piteşti EMIL: Sigur Au venit de la Piteşti şi pleacă la Piteşti MARIA: Eu vă spun ce mi-a spus Vasile Vă rog să nu vă supăraţi DIDINA: Nu mă supăr EMIL: Ieşi afară Ieşi! V-am dat afară Haide! Duceţi-vă-n… Piteşti, ca să vă convingeţi! (Maria iese ) Auzi obrăznicie Să cerceteze slugile cine îmi vine în casă Dar eu am lume… am dosare… mâine poimâine au să-şi vâre nasul să vadă şi ce procese am!… (ducându-se spre birou) Şi tu stai s-asculţi! Ce vrei să şti? Ţi-am spus eu! Doamna şi domnul Bungrăzescu, persoane căsătorite, foarte onorabile, din Piteşti, (exasperat) Eu n-am minţit niciodată, (Iese repede, dreapta) SCENA XII DIDINA, MATEI MATEI: M-am întors repede Aşa e!… DIDINA: Rămâi la noi la masă? MATEI: Dacă voi avea timp Unde e Emil? DIDINA: Dincolo Are pe cineva! MATEI: N-am mai dat telegrama Mi-a spus de la poştă că peste o oră pot vorbi la telefon cu Piteştii Dar am făcut altceva Am fost la hotelul lor La Royal Dragă, oamenii ăştia, şi el şi ea, sunt oameni foarte cumsecade M-am dus direct fără să mă simtă nimeni, la portarul de la Royal I-am pus în mână o hârtie de cinci sute de lei şi mi-a declarat, sub prestare de jurământ, că… da!… Doamna şi domnul Bungrăzescu… din Piteşti… ascultă bine: din Piteşti, au locuit acolo şi au plecat ieri de dimineaţă Simplu Nu? Ce zici? Nimic nu-mi scapă! Tocmai cum este Ieri de dimineaţă au venit la voi DIDINA: Îmi pare bine de ce-mi spui pentru că aveam o vagă bănuială, care s-a risipit Nebuna de Maria îmi spunea că bărbatul ei, Vasile, o cunoaşte pe Olga!… Dintr-o florărie unde e vânzătoare MATEI (interesat): Da? Să vie încoa! DIDINA (sună): Am s-o chem să-ţi spună şi ţie MATEI: Cazul mă interesează SCENA XIII DIDINA, MATEI, MARIA MARIA (intrând): Poftiţi!… Coniţă MATEI: Cum te chiamă, Mario? MARIA (uimită): Maria MATEI: Şi mai cum? MARIA: Ionescu MATEI: De unde eşti? MARIA: De la Comana MATEI: Câţi ani ai? MARIA: Optsprezece! MATEI: Ai mai suferit vreo condemnaţiune? Ai satisfăcut legea recrutării? (Maria se uită mirată ) DIDINA: De ce atâtea complicaţii Matei!… MATEI: Trebuie, pentru identificarea persoanei care trebuie luată repede (Pe un ton răstit, Măriei) E de prisos să ascunzi ceva Am aflat că bărbatul tău ştie tot! MARIA (începe să tremure şi să-şi frângă mâinile): Ştie!… (Didinei) Vai, coniţă ce mă fac! (Didina şi Matei se uită uimiţi unul la altul ) Eu nu sunt vinovată cu nimic Dânsul mi-a pus cinci sute de lei în mână DIDINA (mirată): Cine? MARIA (arată în sus): Dumnealui! Domnul Bungrăzescu MATEI (dibuind o surpriză): Aha! Cinci sute de lei! Probabil pentru ca să te facă să spui secretele casei MARIA Nu Din contra Mi-a pus cinci sute de lei în mâna şi mi-a spus să tac DIDINA: Cu ce scop? (Maria jenată, coboară ochii în jos şi frământă tivul şorţului ) MATEI: Vorbeşte! Spune tot! Altfel eşti pierdută! MARIA (plângând tremurând): A venit… la mine în… odaie!… MATEI: Şi tu erai prezentă? MARIA: Da Şi a venit peste mine… DIDINA, cu uimire indignată: Şi? MARIA: Şi… a venit peste mine… şi… eu nu l-am mai dat la o parte! DIDINA (indignată): O! (Se depărtează cu scârbă ) MARIA (indignată şi ea, în umilinţa ei): Nu-mi spusese încă Vasile… că dumnealui e însurat cu una de la florărie, că nu-l lăsam DIDINA: Bine Du-te!… MARIA (disperată): Coniţă… să nu vă supăraţi conită… DIDINA: Du-te Mario (Merge încet cu capul în jos ca să iasă ) MATEI: Du-te! Dar rămâi la dispoziţiunea noastră pentru orice informaţiuni suplimentare MARIA: Bine!… (Iese) DIDINA (traversează scena spre stânga): Ce batjocură MATEI: Eu iar încep să pui la îndoială seriozitatea acestui domn! Trebuie neapărat să facem o descindere la el în odaie şi când nu e acolo să-i scotocim prin buzunarele de la haină DIDINA: N-are decât o pereche şi aia e pe el MATEI: O singură pereche şi aşa de galanton Latră, dragă surprizele justiţiei Anchetezi un caz banal şi de-odată descoperi lucruri senzaţionale Uite, pentru ce îmi pare rău că m-au scos din magistratură SCENA XIV DIDINA, MATEI, OLGA, BUNGRĂZESCU, EMIL, MARCHIZUL (Olga cu Bungrăzescu apar sus în capul scării Emil vine din dreapta cu marchizul) EMIL (încântat): Uf! Uite, vi l-am adus şi pe marchizul care nu voia să plece până nu dă ochii cu Didina MARCHIZUL: Şi să-i sărute mâna DIDINA: Sunt încântată De altfel aş fi venit dincolo dar mi-era teamă să nu vă întrerup discuţia (Prezentând:) Fratele meu Matei Pintenaru, magistrat MATEI: Fost, pentru că guvernul, printre alte ilegalităţi… DIDINA (continuând prezentările, acră): Domnul Bungrăzescu, un vechi prieten de şcoală, al bărbatului meu şi… doamna Bungrăzescu MARCHIZUL (le dă mâna apoi se uită ciudat la Olga care se simte jenată şi întoarce ochii): Doamna? OLGA: Bungrăzescu… MARCHIZUL: Dumneavoastră aveţi vreo soră, doamnă? OLGA: Nu domnule! Nici tată!… MARCHIZUL: Ciudat Foarte ciudat Semănaţi grozav cu o persoană care mi-e foarte cunoscută Dacă nu mi s-ar fi spus că sunteţi cine sunteţi, aş putea jura că sunteţi dânsa EMIL (speriat): Imposibil Dumnealor sunt din Piteşti MATEI: Da Din Piteşti EMIL: Te-ai convins? MATEI: Perfect De la Hotel Royal EMIL (lui Bungrăzescu): Ţi-am spus eu! Asta s-a dus glonţ acolo Bravo, Matei! Excelent judecător de instrucţie MARCHIZUL: Vasăzică, n-aveţi o soră Aş putea să jur O soră! Două gemene Ea e vânzătoare într-o florărie (Bungrăzescu tuşeşte, Didina şi Matei se uită unul la altul Emil intervine ) EMIL: Nu vrei să iei loc marchizule, sau… mai bine ar fi să pleci Zău, du-te Ai face mai bine Ne vedem noi altă dată MARCHIZUL: Nu Ne vedem acuma şi am să iau loc (Se aşază în fotoliu ) BUNGRĂZESCU (lui Emil): Nu trebuia să-l aduci EMIL: Nu trebuia să-l aduc! Dar dumneata, că mi-ai adus-o pe asta, ai făcut bine? Spune-i să tacă din gură, că ăsta e bătrân şi uită MARCHIZUL (şezându-se comod în fotoliu): Mi s-a mai întâmplat odată, tot aşa, în Italia, la Florenţa Sunt prezentat unei doamne: contesa Ponte di Sistiana Mă uit la ea, şi semăna ca două picături de apă cu o vestită cocotă din Bucureşti DIDINA: Şi? MARCHIZUL: Era chiar ea!… DIDINA: Cocota!… OLGA: Care? Că eu le ştiu pe toate! (Emil se şterge de năduşeală ) MARCHIZUL: Ajunsese în Italia unde îşi combinase un nume pompos ca să sperie pe naivi DIDINA: M-aş fi mirat şi eu ca o cocotă să ajungă contesă EMIL: De ce? Câte contese n-ajung cocote? MARCH ZULE: Nu era, propriu zis, o cocotă Femeia nu era o cocotă de meserie Mai mult o diletantă DIDINA: Există şi diletante? (Roteşte ochii în jurul ei ) MARCHIZUL: Există Deosebirea între o cocotă de stradă şi una de lume e că, deşi amândouă aşteaptă pe cineva, femeia de stradă nu ştie pe cine, pe câtă vreme femeia de lume ştie cine trebuie să-i vie OLGA: Câteodată aştepţi şi nu vine nimeni! BUNGRĂZESCU (pe care îl împinge Emil): Călătoriţi mult, domnule marchiz? MARCHIZUL: Enorm de mult, dragă tinere Adică, enorm de mult am călătorit! Acum merge mai greu Călătoriile obosesc şi sunt bătrân BUNGRĂZESCU: Vai, marchizule, exagerezi MARCHIZUL: Nu, nu! E aşa! Dar ce e mai îngrozitor e că nu s-a găsit încă un leac contra bătrâneţei BUNGRĂZESCU: Există MARCHIZUL: Da! Spune-mi-l şi mie BUNGRĂZESCU: Leacul contra bătrâneţei e să mori cât se poate mai tânăr MARCHIZUL (râzând): Prea târziu, mi-l spui prea târziu Nu mai pot să adopt acest sistem Dumneata da! DIDINA: Şi ce-ai văzut mai frumos în călătoriile dumitale?… EMIL: Lasă-l, dragă Nu-l mai amărî cu amintirile! MARCHIZUL: Am văzut ţări multe, poziţii pitoreşti, pinacoteci şi muzee, monumente de artă; ei bine cred că totuş cele mai frumoase lucruri sunt tot casele de toleranţă! Am fost de pildă în Africa centrală… BUNGRĂZESCU: Probabil că v-au atras acolo pădurile… virgine? OLGA (mirată): Virgine? EMIL (lui Bungrăzescu): Ţine-o strâns, ţine-o strâns, că ne face de râs MARCHIZUL (se-ntoarce spre ea): Da, doamnă! Virgine Virgine de mii de ani!… OLGA: O mie de ani şi virgină! Ce greu trebuie să fie! Vai, cum au putut să rabde şi cum le plâng săracele de ele (Emil şi Bungrăzescu s-au dus s-o depărteze pe Olga Urcă şi Didina ) MARCHIZUL (lui Matei, care se află lângă el): Nostimă de tot femeiuşca asta…! Are nişte apropouri!… MATEI: Mă interesează, nespus de mult, ce spuneaţi adineaorea MARCHIZUL: Cu pădurile virgine? MATEI: Nu Cu asemănarea care v-a izbit MARCHIZUL: Enorm MATEI: Şi cum spusele dumneavoastră le pun în legătură cu întâmplarea de la Florenţa… MARCHIZUL (înduioşat de amintiri): A! Contesa! Ponte di Sistiana! MATEI: Da Aş vrea să ştiu dacă şi aci n-avem a face cu un caz identic MARCHIZUL: O cocotă ce să dă drept femeie cumsecade? MATEI: Nu O femeie cumsecade, care e cocotă MARCHIZUL: Dragă domnule n-aş putea să afirm nimic, dar, acum câteva săptămâni am intrat să cumpăr flori într-o florărie… MATEI: E inutil să adăogaţi într-o florărie… pentru că numai de acolo poţi cumpăra flori Simplu! Nu? Ce zici? Nimic nu-mi scapă MARCHIZUL: Fireşte Am găsit acolo o vânzătoare leită ea! M-am mai dus după două zile iar, apoi iarăş după alte două zile, până când… MATEI: În sfârşit? MARCHIZUL: N-ai răbdare! Trebuie să ai, cum am avut eu! Vrei s-auzi sfârşitul? Eu am avut răbdare până l-am văzut… MATEI: Unde? MARCHIZUL: La hotel (caută) La hotelul…? O să-mi amintesc la care!… O cameră foarte confortabilă unde spunea ea, că a instalat-o prietenul ei… dar te rog!… Eu nu afirm nimic… poate să nu fie dânsa MATEI: Ea e!… MARCHIZUL: De unde şti? Ai fost şi dumneata pe acolo? MATEI: Nu dar o să mă duc acum N-am decât să cercetez unde e hotelul? Simplu! Nu? Ce zici? Nimic nu-mi scapă, (Se depărtează ) EMIL (Didinei): Dă-i marchizului, nişte otravă, ca să scăpăm de el! DIDINA: O ceaşcă cu ceai marchizule sau un pahar cu vin? MARCHIZUL: Nimic, scumpă doamnă, nimic! Seara înainte de a mă culca nu iau nimic Mă feresc să-mi îngreuez digestia MATEI (lui Emil): Marchizul tău pretinde că totuşi cunoaşte pe femeia asta Uite Întreabă-l S-au întâlnit în camera ei de la un hotel (Se strecoară neobservat în birou iar Emil e consternat ) EMIL (vine repede spre marchiz): Hotelule!… Asta… Marchizule? MARCHIZUL: Spuneam doamnei dumitale că prietena dumisale este încântătoare EMIL: Da… pentru că mai ales îţi reaminteşte o veche aventură MARCHIZUL: Veche? Deloc! Foarte recentă Acum câteva săptămâni am vrut să cumpăr nişte flori Ei bine, vânzătoarea din magazin care m-a servit, aş fi putut să jur că este doamna de colo! Mă rog, nu afirm nimic, dar dacă s-ar dezbrăca m-aş putea convinge EMIL (aiurit şi urmărind cu ochii pe Didina) Ai văzut-o dezbrăcată? MARCHIZUL (erotic): Goală de tot!… La vârsta mea… înţelegi că numai aşa… EMIL: Şi unde v-aţi întâlnit? MARCHIZUL: Dacă nu mă înşel, la hotel… Palace! Da, da! Palace! Acum îmi amintesc bine! Unde e cumnatul dumitale să-i spun Într-o cameră unde zicea ea, o instalase de câteva zile, prietenul ei N-a vrut să-mi spună cine EMIL: Slavă Domnului! Asta ne mai trebuia! Să şi spună! MARCHIZUL: La început părea foarte stângace Se pretindea virtuoasă Dar dezbrăcând-o, cu fiecare copcă i se ducea virtutea, pe copcă A! Dacă aş vedea-o dezbrăcată!… EMIL: Înţelegi că-mi vine foarte greu să cer să se dezbrace persoanele care vin la mine Eu nu sunt nici doctor şi nu suntem nici la baie, ca să ne dezbrăcăm de pofta dumitale! MARCHIZUL: Tocmai De-aia nu pot să afirm nimic DIDINA: Poate că te înşeli! Persoana de aci e măritată (Se uită la Emil ) MARCHIZUL: Nu e un indiciu Măritatul ar fi o consecinţă logică La femeile astea a fost întâi o desfacere, pe urmă o facere şi la urmă caută o refacere Ei, dar noi ne-am luat cu vorba şi am uitat că trebuie să mă duc acasă (se scoală) Să-mi iau rămas bun de la dumnealor (merge spre Didina) Bună seara scumpă prietenă (Olgăi) Sărut mâna doamnă! (lui Bungrăzescu) Adio… tinere… Mi-a părut foarte bine La viitoarea mea călătorie te iau cu mine… împreună cu doamna… (se uită lung la ea) Sunteţi căsătoriţi de mult? BUNGRĂZESCU: De aproape doi ani EMIL: Merge pe patru BUNGRĂZESCU: Pe trei EMIL: Da Am vrut să zic că merge pe patru picioare MARCHIZUL: Pe patru!… Vă felicit!… (depărtându-se de grup) A!… De-aş vedea-o dezbrăcată (Iese condus de Emil şi Didina ) BUNGRĂZESCU (Olgăi): În frumoasă încurcătură era să ne bage păcătosul ăsta bătrân! OLGA: Cui să-i dea prin minte c-o să mai dau de el!… BUNGRĂZESCU: Îi cunoşti?… OLGA: Da’ de unde! Cunosc eu pe toata lumea care intră în prăvălie? EMIL (se întoarce şi e congestionat la faţă): Să plecaţi Să plecaţi repede de tot (Olgăi) Cu dumneata o să mă răfuiesc eu mâine BUNGRĂZESCU: Da’ ce s-a întâmplat? De ce te superi? Putea să şi semene într-adevăr cu o fată de magazin EMIL: Nu, dragă, nu! Omul ăsta mi-a povestit cum s-au întâlnit cu ea goală, la hotel, în camera ţinută de mine Auzi colo! Eu plătesc hotelul şi dumnealui… BUNGRĂZESCU (consternat): Şi ăsta!?! OLGA: Nu e adevărat! Nu e adevărat! EMIL: E adevărat!… (intră Didina) OLGA (lui Bungrăzescu): Şi tu crezi? BUNGRĂZESCU: Trei, Doamne şi toţi trei! (O ia pe Olga şi fug amândoi pe scară ) SCENA XV EMIL, DIDINA DIDINA (indignată): Dragă, noi nici nu ştim pe cine primim în casă Uşa ne e deschisă pentru clienţii tăi, dar nu şi pentru femei care au clientelă Te văd foarte necăjit şi ai dreptate EMIL: Cum să nu fiu? Un prieten din copilărie care a căzut peste o astfel de femeie Adevărat că femeia este otrava bărbatului, de-aia şi pe şoarece îl omori cu şoricioaică DIDINA: Te rog să-i laşi să plece Vezi că şi marchizul a spus acelaşi lucru ca şi Maria Amândoi nu au ce căuta în casa noastră Nu ţi-am spus nimic, dar de ieri mă gândeam să-ţi spun impresia mea Purtarea ei pe stradă e foarte inconvenabilă EMIL: Purtarea ei? DIDINA: Când am ieşit cu ea după cumpărături, la fiecare pas nu era bărbat să nu se uite dupe noi EMIL: Nu e ea de vină Vedeau două femei tinere şi frumoase! Care bărbat nu întoarce capul să se uite? DIDINA: Se uită totdeauna, cum se uită şi dupe mine, dar o femeie cumsecade nu-i încurajează EMIL: Şi Olga!… Asta!… Cucoana asta…? DIDINA (scârbită): O…!… EMIL: Ţi s-a părut urâtă purtarea ei? DIDINA: Nu pot să mă pronunţ, dar oricum, prea atrăgea atenţia şi eu sunt tânără şi eu cred că sunt destul de bine, dar nimeni nu şi-a permis să mă salute cu o discreţie ireverenţioasă EMIL: O salutau mulţi!… DIDINA: Numai bărbaţi, care îi făceau semne! EMIL: Îi făceau semne? DIDINA: Da Ori îşi ţuguiau buzele… Ori îi făceau cu ochiul Şi ea la ei!… EMIL: Făcea cu ochiul? DIDINA: Ba s-a găsit chiar cineva să vrea s-o oprească, până a prins de veste că e cu mine EMIL: Şi care era atitudinea ei? DIDINA: Era încântată! EMUL: Şi tu nu i-ai spus nimic? Ea ce spunea? DIDINA: Că sunt prietenii bărbatului ei! Mă mira Niciunul dintre prietenii tăi nu cutează să mă acosteze când sunt singură pe stradă EMIL: Au acostat-o? (Îşi pierde cumpătul ) Fir-ar a dracului! DIDINA (surprinsă de atitudinea lui): Dar… tu ce ai de te superi? Şi-a ţuguit buzele şi la tine? Ţi-a făcut şi ţie cu ochiul!… EMIL: Mie? Cum o să-ndrăznească? Aş fi azvârlit-o cât colo DIDINA: Atunci nu înţeleg de ce te enervezi EMIL: Pentru că e nevasta unui bun prieten şi nu-mi place să ştiu că l-a făcut ridicol Ştii, zău, nu mi-ar fi trecut prin cap că femeia asta să fie atât de stricată DIDINA: Şi când te gândeşti că s-au luat din dragoste EMIL: Din ce? DIDINA: Din dragoste EMIL: Cum, din dragoste? DIDINA: Cum se iau doi oameni din dragoste EMIL: De unde ştii tu că s-au luat din dragoste? DIDINA: Mi-a spus-o ea Se iubesc foarte mult EMIL (pauză): Când ţi-a spus ea asta? DIDINA: Când am vorbit împreună, şi pe urmă chiar adineauri am dat peste ei sărutându-se EMIL (încremenit): Unde? DIDINA: Aici!… (arată divanul) EMIL: I-ai găsit tu pe ăştia amândoi sărutându-se? DIDINA: Da… De ce te miri? Nu sunt bărbat şi nevastă? EMIL (zăpăcit): Bine, sunt ei bărbat şi nevastă, cum eşti tu nevasta ei… dar ea nu e nevasta lui şi el e bărbatul meu, şi în sfârşit… nu trebuie să se sărute DIDINA: Nu văd nicio dificultate EMIL: N-au văzut nici ei, - probabil Totuşi asta nu pot să admit (se enervează) Casa mea nu e casă de rendez-vous ca să vină oamenii de-afară să se pupe înăuntru DIDINA (muşcată de îndoială): Nu cumva îţi place şi ţie aceasta florăreasă!? EMIL: Nu văd din ce deduci!… DIDINA: Din supărarea ta subită şi din enervarea care te-a cuprins aşa de-odată EMIL: Eu, enervat? Vezi tu la mine vreo schimbare, vreo atitudine care să dea de bănuit? Eu sunt foarte calm! Iar începi cu închipuirile tale!… DIDINA: Nu e nicio închipuire E foarte clar Te-ai enervat adineauri când ţi-am spus cum se poartă pe stradă şi te-ai enervat acuma când ţi-am spus că s-a sărutat cu bărbatul el EMIL: Eşti extraordinară DIDINA: Când o femeie îţi place şi vrei să-i faci curte, natural că te sâcâie auzind cum se poartă cu lumea din afară şi cum se sărută cu bărbatul ei EMIL (plictisit): Lasă-mă în pace! Lasă-mă! Se vede bine că eşti soră cu Matei şi că amândoi sunteţi copiii unui fost procuror (intră Matei din dreapta) SCENA XVI DIDINA, EMIL, MATEI MATEI (încântat, radios): Gata! EMIL: Uite-l şi pe acesta! Tu mai lipseai pe capul meu MATEI: Nici n-aţi băgat de seamă când m-am strecurat la telefonul de-alături EMIL: Lasă-mă în pace! Lăsaţi-mă în pace! Ieşi afară! MATEI (calm şi pedant): Domnule Emil… am vorbit cu Piteştii! EMIL: Ce-ai făcut, omule? De ce nu te astâmperi? MATEI: Poliţia locală mi-a comunicat, că acolo nu există niciun avocat Bungrăzescu EMIL (hotărât): Minte! MATEI: O instituţie, când vorbeşte cu judecătorii? Poliţia? EMIL: Minte! Minte şi poliţia şi telefonul şi telegrafu’ şi primăria şi percepţia! Minte! Mint toţi… şi ăştia s-au pupat… şi eu am înnebunit! (revenindu-şi) Ce-ai făcut, mă? Ce te-ai apucat să faci? Ai întrebat acolo de un avocat Bungrăzescu! Cine ţi-a spus ţie că ăsta e avocat? Avocat sunt eu! Asta nu e avocat! Asta e… (caută, zăpăcit)… popă!… Nu!… E… ăsta… inginer! La Piteşti există un inginer Bungrăzescu… şi ăla… e ăsta! (Răsuflă uşurat ) MATEI (contrariat): Da? Atunci e altă chestie! EMIL: Vezi? Ei, acuma că te-ai lămurit, cară-te! MATEI: Nici nu m-am lămurit, nici nu mă car! Pentru că mai e ceva EMIL: Mai e ceva? Sigur! Trebuie să mai fi născocit ceva MATEI: Am vorbit şi cu Vasile EMIL: Care Vasile? MATEI: Vasile, bărbatul Măriei! EMIL (complet strivit): Na! MATEI: Şi Vasile mi-a indicat florăria în chestie Am telefonat şi la florărie! EMIL (disperat): Cine dracu m-a băgat într-o familie cu judecători de instrucţie DIDINA (foarte atentă): Şi? MATEI: Mi s-a răspuns de la florărie că într-adevăr au avut o vânzătoare, Olga, pe care au dat-o afară pentru că cocheta cu clienţii magazinului EMIL: Au dat-o afară? DIDINA: Asta e! Ea e! Asta! MATEI: Nu e asta! EMIL (încântat): Aşa, da! Bravo Matei! Nu e asta! (Didinei:) Auzi? Ăsta ştie Nu e asta Bravo Matei! Bravo El e judecător de instrucţie şi se pricepe în cercetări Bravo Matei! MATEI: Nu e asta! Pe asta de-aici o cheamă Olga Bungrăzescu… EMIL (radios): Bravo, Matei! MATEI: … şi pe ailaltă, de la florărie, o cheamă Olga Frasin… EMIL: Bravo, Matei! MATEI: … asta e măritata cu Bungrăzescu… EMIL: Bravo, Matei! MATEI: … cealaltă e nemăritată… EMIL: Bravo, Matei! MATEI: … şi trăieşte cu un avocat care i-a luat o cameră la hotel Palace! EMIL (consternat): Du-te dracului Matei! DIDINA (încremenită): Un avocat? Emil! MATEI: Vezi dar că în orice caz nu poate fi asta pentru că Bungrăzescu, cum spune Emil, e inginer! EMIL: Bine, bine! Acum c-ai isprăvit, du-te! MATEI: Nu mă duc, că n-am isprăvit EMIL: Mai e… ceva? MATEI: Mai vreau să ştiu ce fel de inginer e domnul acesta care îţi stă doar o zi în casă şi nu se dă în lături s-o batjocorească! EMIL (prăpădit): Batjocorească! El?… Casa?… Didino! DIDINA: Cine e avocatul… Emil? EMIL (scos din fire): Cu cine mi-a batjocorit casa, Didino! (Amândoi se uită unul la altul căutând să înţeleagă ) MATEI: Simplu! Nu? Ce zici? Nimic nu-mi scapă! CORTINA ACTUL AL TREILEA Acelaşi decor În aceeaşi zi, după o oră-oră SCENA I BUNGRĂZESCU, OLGA, MARIA, DIDINA (La ridicarea cortinei nu e nimeni în scenă Apare Bungrăzescu, gata de plecare, cu pardesiul pe el şi cu pălăria pe ceafă Îl urmează Olga, gata şi ea de plecare Coborând din stânga, se furişează amândoi spre ieşirea din fund Aud paşii Măriei şi se reîntorc, fuga, ca să dispară tot prin stânga Maria intră când, din dreapta, vine Didina foarte agitată ) DIDINA: Unde e conaşul? MARIA: A ieşit Era foarte necăjit şi spunea că se duce să-l caute pe conaşul Matei DIDINA: Bine Du-te (Maria iese, după ce a aprins lămpile care luminează toată scena Didina, enervată, urcă şi se opreşte un moment în vestibul Apoi coboară în scenă tocmai când Bungrăzescu şi Olga apar din nou ca să plece Văzând-o pe Didina, amândoi vor să dea înapoi, dar nu poate fugi decât Olga, pentru că Didina l-a văzut pe Bungrăzescu Acesta îşi scoate pălăria şi, cu o amabilitate prefăcută şi un râs silit, îngână câteva cuvinte fără înţeles ) SCENA II DIDINA, BUNGRĂZESCU BUNGRĂZESCU: Eu… noi… nevastă-mea şi cu mine… am fi vrut să plecăm, fără să vă mai deranjăm!… Emil nu e acasă? DIDINA: Emil s-a dus să-l caute pe Matei (amabilă) Ce face doamna? BUNGAĂZESCU: Mersi Bine Vrea şi ea să plece DIDINA: Mai sunt câteva ore până la plecarea trenului BUNGRĂZESCU: Da? Mai bine! Cu cât eşti mai de vreme la gară, cu atât eşti mai sigur că nu scapi trenul DIDINA (preocupată): Îmi pare foarte rău de ceea ce s-a petrecut astăzi, mai cu seamă că s-a întâmplat să se întâmple tocmai în casa noastră BUNGRĂZESCU (făcând pe indiferentul): O!… DIDINA: Au fost lucruri foarte neplăcute pentru dumneata BUNGRĂZESCU: Pentru mine?… A, da!… Ce vreţi? Omul însurat trebuie să le suporte Am cunoscut odată pe cineva căruia altul i-a luat nevasta şi n-aveţi idee cât de rău îi părea! DJDINA: Cred şi eu!… BUNGRĂZESCU: Da, dar nu pentru ce crezi dumneata Îi părea rău că cel care i-a luat-o, o să i-o trimeată înapoi DIDINA: La dumneata nu e cazul BUNGRĂZESCU: Nu e!… DIDINA: Probabil că simple cochetării care încurajează… fără urmări… BUNGRĂZESCU: Câtă vreme mă iubeşte numai pe mine, puţin îmi pasă de ceea ce face cu alţii Trebuie să ştiţi că în realitate femeia nu iubeşte decât pe un singur om, dar îi dă mai multe nume! DIDINA: Cum văd, eşti un soţ… primejdios de comod BUNGRĂZESCU: La femei nu mă interesează trecutul DIDINA: Bine… dar marchizul e prezentul…! BUNGRĂZESCU: Ah! Marchizul e aşa de trecut, încât e pe cale să şi putrezească… DIDINA: Prin urmare, ceea ce ai auzit te lasă rece? BUNGRĂZESCU: Nu se teme nimeni de prezenta marchizului, deoarece marchizul e totdeauna absent… DIDÂNA (chinuită de un mister): Iartă-mă dacă sunt indiscretă, dar niciodată n-am avut vreme să te întreb: cine e nevasta dumitale? BUNGRĂZESCU: Cine e?… Ce? Vă face impresia că nu e? DIDINA: Cum se numea dânsa ca fată BUNGRĂZESCU: Ca fată?… (revede) E fata unui angrosist de vinuri din Piteşti… Era la un magazin… adică… într-un magazin, unde făcea târguieli M-a văzut, am văzut-o, m-a plăcut, mi-a plăcut şi ne-am luat DIDINA: Foarte drăguţă femeie!… BUNGRĂZESCU (cu inima la loc): Nostimă! Aşa e? DIDINA: Trebuie să fi fost foarte mult curtată în oraşul ei BUNGRĂZESCU (iar intră la grijă): În oraşul ei?… Da! Probabil DIDINA: Cum „probabil”? Vorbesc de când era fată BUNGRĂZESCU: Aţi cunoscut-o ca fată? DIDINA: Eu nu, dar dumneata BUNGRĂZESCU: A Da! Eu! Dar pe urmă n-a mai fost! DIDINA: Şi acuma bănuiesc că trebuie să fie foarte anturată!… BUNGRĂZESCU: Ca toate femeile Dar sunt unele femei, - şi dumneata, de pildă, faci parte dintre ele, - care duc în privire scutul virtuţii lor DIDINA (simplu): Eu cred că te înşeli! BUNGRĂZESCU (serios, mirat): Da? Cum? Adică să mă fi înşelat asupra d-tale (Îşi scoate pardesiul şi-l aruncă pe divan ) Aş regreta toată viaţa mea că nu m-am folosit de prilejul ce mi s-a oferit, pentru că dacă nu primeşti dragostea când ţi se oferă, o ceri mai târziu când nu mai vrea ea de tine Totul e să ştii să prinzi clipa din zbor DIDINA (cochetând, cu ironie): Poate că n-a trecut încă sau a trecut şi n-ai băgat de seamă BUNGRĂZESCU (neîncrezător): Ce, glumeşti? DIDINA: Deloc, dar nu e mai puţin adevărat că nevasta dumitale ar fi singura piedică Cu niciun preţ nu m-aş uita la un bărbat însurat BUNGRĂZESCU: În cazul acesta aş divorţa! Da!… Vrei să divorţez şi încă repede de tot?… DIDINA: Cum?… (ironică) Din pricina mea?… (cu scârbă) O!… (şi instinctiv aruncă privirea spre fund pe unde tocmai trece Maria) Bine!… Divorţează! Îţi dau timp BUNGRĂZESCU: Am pierde timpul Sunt ca şi divorţat, pentru că… nu sunt însurat deloc!… (şi face haz) DIDINA (surprinsă şi încântată că începe să pătrundă misterul): Ah!… BUNGRĂZESCU (uitându-se prin toate părţile): Comit o indiscreţie! DIDINA: Cum? Olga nu e nevasta dumitale? BUNGRĂZESCU: Nu e!… DIDINA: Atunci cine e? BUNGRĂZESCU: Nu ştiu DIDINA: Bine, dar ai adus-o dumneata BUNGRĂZESCU: Şi pe mine cine m-a adus? DIDINA: Ai venit singur! BUNGRĂZESCU: Cu gândul să rămân o clipă (pasionat) Şi n-am mai putut să plec!… DIDINA (trece uşor): Da, dar tot nu pot să înţeleg venirea acestei femei în casa mea! BUNGRĂZESCU: Ai s-o înţelegi Pentru ca să mă împiedice să rămân, Emil, bunul meu prieten din copilărie, a scornit că sunt însurat Trebuia să admit, ca să nu-l dau de gol, în vreme ce insistenţele dumitale deveneau atât de încurajatoare, încât cu riscul unei aventuri primejdioase mi-am inventat o nevastă cu care să mă înapoiez aici DIDINA: Şi cine e Olga? BUNGRĂZESCU: Prima femeie pe care am găsit-o şi care s-a învoit, uşor, la o asemenea situaţie DIDINA: Emil o cunoştea? BUNGRĂZESCU (puţin cam aiurit): Nu!… DIDINA: Atunci cine este avocatul care o întreţine la Hotel Palace? BUNGRĂZESCU (complet dezorientat): Un avocat?… Nu ştiu!… Nici n-am întrebat-o!… O, doamnă! Sunt atâţia avocaţi în Bucureşti… DIDINA: Atunci fii bun te rog şi roag-o să coboare până aici! După câte mi-ai spus, am nevoie de-o lămurire completă (Bungrăzescu nu se mişcă ) Cheam-o, te rog!… BUNGRĂZESCU (cu pasiune): Da, dar nu înainte de a-mi fi spus ultimul cuvânt! DIDINA (cu un zâmbet de dispreţ): A, da!… Dar uite ce e!… Mi-e teamă să nu fac geloasă pe… Maria!… BUNGRĂZESCU: Maria? DIDINA: Biata fată! Pentru cinci sute de lei Nici n-a încercat să simuleze (Bungrăzescu umilit, lasă privirea în jos, când de sus Olga, apare foarte palidă şi enervată ) SCENA III DIDINA, BUNGRĂZESCU, OLGA OLGA (venind): Ce bine e că vă găsesc singură DIDINA (puţin mai amabilă): Trimisesem să te cheme OLGA (jos): Atunci s-a potrivit bine Îmi pare rău de tot ce s-a petrecut Uite şi bărbatul meu ştie… DIDINA: E de prisos Ştiu că nu eşti nevasta lui! OLGA (surprinsă): Ştiţi?? BUNGRĂZESCU: Da!… DIDINA: Nici n-aveţi în deget inelul de alianţă Dar nu face nimic Aş vrea să ştiu însă cine e avocatul cu care trăieşti dumneata? Domnul Bungrăzescu mi-a spus că e Emil al meu (Se uită la el ca să surprindă vreun semn Bungrăzescu, în imposibilitate de a-l face, rămâne calm aşteptându-se la orice ) OLGA: Ai spus dumneata? BUNGRĂZESCU (hotărât): Nu!… OLGA (liniştită): M-aş fi mirat BUNGRĂZESCU: Doamna Strâmbuleanu a aflat de un avocat, dar în Bucureşti sunt atâţia avocaţi… OLGA: Numai eu câţi cunosc! DIDINA (mulţumită că şi-a risipit îndoială): Adevărat? OLGA: Asta e soarta noastră, să cunoaştem cât mai mulţi bărbaţi şi toţi sunt la fel!… DIDINA: Atunci de ce îi schimbaţi într-una? OLGA: Tocmai de aia, ca să găsim pe unul care să nu semene DIDINA: Şi, pentru că nu-l găsiţi, găsiţi cel puţin o scuză Spune-mi, te rog, - cred, că n-ai să te superi şi n-ai de ce să te fereşti, dacă l-ai cunoscut pe Emil mai dinainte? OLGA: Niciodată!… DIDINA: Dar… ştiu eu… de când eşti la noi ţi-a făcut curte? OLGA: Nu DIDINA: Pe un om obişnuit să stea cu nasul vârât în dosarele prăfuite al tribunalelor, putea să-l tulbure apariţia vaporoasă a unei femei… nostime!… OLGA: Nu! Când vă are pe dumneavoastră BUNGRĂZESCU: Sunt cu totul de părerea ei!… OLGA (inconştientă): Cum? Va să zică eşti de părere că dumneaei e mai bine decât mine! (Didinei) Să nu-l credeţi doamnă, dar vrea să fie politicos (lui Bungrăzescu, răstită:) Du-te de ia geamantanul DIDINA (liniştită): Duceţi-vă N-aş vrea să fiu pricina unei scene de gelozie… (Iese în odaia ei Olga, Bungrăzescu sunt pe scară ) BUNGRĂZESCU: Te-ai ţinut bine, dar până la urmă n-ai putut să nu-ţi dai în petic! OLGA: Da’ mă iei de nevastă? BUNGRĂZESCU: Nici vorbă că te iau! (Iese stânga pe scară ) SCENA IV OLGA, MARIA (care vine din fund) OLGA: A! Mario! Unde e bărbatul dumitale? MARIA (obraznică): Ce vrei cu el? Ai pus ochii pe el? OLGA: Ce-nseamnă obrăznicia asta? Vreau să ajute să-mi duca geamantanul MARIA: Da’ singură nu, poţi să ţi-l duci? OLGA: Nu ţi-e ruşine? Aşa vorbeşti tu cu o cucoană? MARIA: Care cucoană? OLGA: Eu! Ce, eu nu sunt cucoană? MARIA: De!… ăi fi pentru dumnealor, dar eu şi Vasile te ştim cine eşti OLGA: Cine e Vasile? MARIA: Vasile… de!… Vasile, pe care îl cinsteai când ţi-aducea scrisorile din oraş OLGA: Mie? Ce scrisori? Unde scrisori? MARIA: La florărie Ce te faci că nu ştii? OLGA: Minte Eu sunt din Piteşti MARIA: Ce-are a face? Eu sunt de la Comana şi m-am făcut servitoare la Bucureşti Dumneata ai nimerit-o mai bine OLGA: Obraznico! MARIA: Uite, Vasile e aici, dacă vrei ţi-l aduc să-l vezi OLGA: Nu ţiu deloc MARIA: El te-a văzut şi mi-a spus că, odată, l-ai trimes cu o scrisoare la unul care i-a spus ca să-ţi spuie că nu e acasă OLGA: Cum? Şi era? MARIA: Se vede că era, dacă i-a spus chiar el! OLGA: Mizerabilul! Ştiu eu! Trebuie să fi fost la maiorul de pe strada Lucaci MARIA: Ei!… Vezi, că te-ai prins… cucoană! OLGA: Cum m-am prins? Ce? Nu poate să stea un maior pe strada Lucaci? S-o fi dus pentru alta MARIA: Da… dar cum ştii că e ăla unde l-ai trimes pe Vasile? OLGA (încurcată): Ascultă Mario, mie vorbă multă nu-mi place Tu eşti fată bună… îţi dau cinci sute de lei ca să taci din gură MARIA: Mulţumesc OLGA (se caută în poşetă): Uite… că nici n-am MARIA: Cum o să ai? Ca să-i capeţi trebuie să taci din gură! OLGA (pe scara care duce la ei): Traiane!… (vine Bungrăzescu) Uite, să-i dăm femeii ăştia cinci sute de lei (Maria, râzând, iese prin fund ) BUNGRĂZESCU: Iar? Păi i-am mai dat odată!… OLGA: Afurisita? Şi mai voia încă cinci sutei Auzi colo! O mie de lei!… Păi… eu să am o mie de lei… (Nu se mai aude ce spune pentru că au dispărut repede amândoi ) SCENA V MATEI, EMIL (vin amândoi prin fund) MATEI (categoric): Nu ştiu EMIL: Ai afirmat adineaorea şi eşti destul de serios ca să nu comiţi o calomnie… MATEI: Cred… că te-ai convins de mine EMIL: Tocmai Pentru că nu glumeşti şi pentru că ceea ce spui, se întemeiază totdeauna pe convingeri absolute, spune-mi ce s-a petrecut aicea? MATEI: Despre cine e vorba EMIL: Despre Bungrăzescu Ai spus că mi-a batjocorit casa (Matei tace ) Matei! Tăcerea ta mă înspăimântă MATEI: Nu pot să-ţi spun nimic Secret profesional! EMIL: Ai văzut tu cu ochii tăi? MATEI: Nu EMIL: Dar atunci? MATEI: I-am smuls mărturisirea EMIL: Lui? MATEI: Ei!… EMIL (înspăimântat): Va să zică… (Se dă înapoi cu ochi holbaţi) MATEI: M-a implorat să nu spui nimic, din pricina bărbatului ei!… (calm) Secret profesional EMIL (încremenit): Am priceput tot! Am priceput!… Nu e secret profesional! Olga nu poate fi pentru că n-ar fi avut de ce să-ţi facă astfel de mărturisiri; doar Bungrăzescu îi este bărbat (furios) Atunci e… (Merge în stânga şi strigă:) Didino! Didino! Didino! (pe scară, sus, apare Bungrăzescu speriat) A! Dumneata! Poftim jos!… (Bungrăzescu coboară repede treptele Emil îl apucă de piept ) SCENA VI BUNGRĂZESCU, EMIL, MATEI BUNGRĂZESCU: Ce e, Emil dragă? (rămâne jos la scară) Te-ai întors? EMIL (zguduindu-l): Ştiu tot!… Am aflat tot! Te-ai purtat în casa mea, ca un măgar! (Matei se aşează pe un scaun şi fumează ) BUNGRĂZESCU: Dacă ştii… nu-ţi mai ascund nimic… EMIL: Vasăzică mărturiseşti? BUNGRĂZESCU: Da!… (Emil e furios ) Ce vrei? Nu suntem vinovaţi nici eu, nici ea… Nu trebuia să ne pui în contact direct unul cu altul!… EMIL (potolit): Pleacă!… Pleacă imediat… du-te! (apare Olqa ) SCENA VII EMIL, BUNGRĂZESCU, MATEI, OLGA OLGA: Ce e? Ce vă certaţi? (Nu răspunde nimeni Atunci ea coboară şi întrebând cu ochii pe Bungrăzescu:) Ce e? BUNGRĂZESCU (încet când ea e lângă el): A aflat de ceea ce s-a petrecut între noi astă noapte… OLGA (speriată): A aflat?… BUNGRĂZESCU: Ştie tot! Nu credeam să te iubească aşa de mult OLGA: Săracul! (Emil ridică ochii şi o vede Atunci ea se apropie) Îmi pare rău! Nu credeam că ai să suferi atâta! EMIL (mirat): Cum? Toată lumea ştie! OLGA (jenată): Numai noi! N-a văzut nimeni!… EMIL: Atâta mai lipsea, să deschidă şi fereastra Ferestrele! A!… Pentru că am avut nenorocita idee să sparg un geam când mă certam cu ea!… (cu dispreţ, lui Bungrăzescu) Am spart un geam ca să-mi intri, dumneata, pe fereastră OLGA (ca să spună ceva): Ce vrei?… Aşa a fost să fie!… Nu cred să fie atât de condamnabilă o femeie care nu rezistă unui îndemn scârbos EMIL (indignat): Ei asta îmi mai trebuie mie acuma: să-mi faci şi dumneata morală Intervenţia dumitale pune vârf la toate Hai, plecaţi! OLGA: O să plecăm Am şi spus c-o să plecăm… dar n-aş vrea să crezi… EMIL (furios): Isprăveşte şi pleacă Du-te OLGA (lui Bungrăzescu): Să ne luăm geamantanul (Urcă scara amândoi ) Nu te vâra aşa în mine că vede şi se irită (Dispar sus ) SCENA VIII EMIL, MATEI EMIL (lui Matei): Ei, domnule Matei, nu mai ai nevoie să-mi spui nimic N-am siluit conştiinţa dumitale de magistrat, gelos pe secretul lui profesional Convingerea mi-am făcut-o singur Nu e un secret profesional E un secret de familie şi, ca frate, ai vrut să ascunzi lucrurile Mizerabilul ăsta mi-a batjocorit casa cu Didina MATEI (surprins): Şi cu Didina? EMIL (mirat): Cum? „Şi cu Didina?” (categoric) Didina! Sigur! Chiar din ceea ce ai afirmat tu, reieşea clar că e vorba de Didina MATEI: Pardon… EMIL: Şi el la rândul său mi-a mărturisit că e vorba de Didina MATEI: Să nu fie o eroare judiciară EMIL: Ia, lasă-mă în pace cu nebuniile şi cu tâmpeniile tale Ce eroare? De unde eroare? În casa asta sunt acuma două femei: Olga şi Didina De Olga nu poate fi vorba pentru că ştii şi tu că Olga e nevastă-sa!… Prin urmare e Didina! MATEI: Da, dar ai uitat să numeri Sunt trei! EMIL: Trei? Olga, Didina, şi… (surprins) Maria!… MATEI: De la mine n-a ieşit nicio vorba EMIL (mirat): Cum? Maria? Maria jupâneasa noastră? N-am priceput, eu, bine? Ori poate vrei, acuma, într-un moment de luciditate, să dregi lucrurile? MATEI: Crezând ca cucoana s-a purtat ca o jupâneasa n-a fost decât jupâneasa care EMIL: … s-a purtat ca o cucoană! MATEI: Da! EMIL: Nu Imposibil Spui asta ca să mă linişteşti şi ca să-mi risipeşti bănuielile MATEI: Cheam-o EMIL: Matei, nu pot să vâr slugile într-o chestie… MATEI: Cheam-o! EMIL: Matei, nu pot să vâr slugile într-o chestie… MATEI: Cheam-o! EMIL: … atât de intimă! MATEI (furios): Cheam-o, când îţi ordonă judecătorul de instrucţie, altfel dau mandat de aducere! EMIL (iluminat, fuge în vestibul şi strigă): Mario! Mario! (apoi coboară şi Maria intră imediat ) SCENA IX Aceiaşi, MARIA, DIDINA MARIA: M-aţi chemat, conaşule! EMIL: Da, Mario! Trebuie să-mi spui tu acuma un lucru care să mă liniştească Spune-mi dacă s-a petrecut ceva între tine şi domnul Bungrăzescu MARIA (cu o jenă agasată): Iar? Eu ştiam că sunt lucruri care nu se spune, mai cu seamă că Vasile tot nu ştie! EMIL (nerăbdător): Cine e Vasile? MARIA: Bărbatul meu!… EMIL: Şi ce-mi pasă mie de bărbatul tău!… MARIA: Îmi pasă mie, conaşule, pentru că la noi nu e ca la boieri La noi, când află bărbatul, ne cotonogeşte EMIL (nerăbdător): N-o să afle Spune! MARIA: Mă mir, şi pentru ce mă tot întrebaţi atâta? Coniţele pe unde am slujit, făceau asta toată ziua şi nu se mai supăra nimeni!… EMIL (radios): Va să zică de tine era vorba? La Maria făceai aluzie Matei? (răcorit) Bravo Mario! Bravo!… (Maria cască ochii nedumerită) Să-ţi dea Dumnezeu sănătate Bravo (Scoate parale din buzunar ) Na, cinci sute de lei să-ţi cumperi ceva MARIA (jenată): Mi-a mai dat şi domnul Bungrăzescu cinci sute… EMIL: Nu face nimic!… Ia şi de la mine!… MATEI: Un onorariu de o mie de lei! (Se strâmbă ) EMIL: Îţi pare rău, dar tu nu poţi să faci ce-a făcut ea! MATEI: Să dea Dumnezeu să poţi, să faci tu, şi să câştigi mii de lei! EMIL (o ia de umeri pe Maria, aproape s-o îmbrăţişeze): Tu ai făcut să-mi vie inima la loc DIDINA (intră şi surprinde scena): Emil! Ce e asta? Te-ai molipsit şi tu de la musafirii noştri? MATEI: Fii fără grijă Justiţia era de faţă! EMIL (în culmea bucuriei): Dragă, tu nici nu ştii ce serviciu ne-a făcut această femeie de serviciu (Măriei) Şi când s-a întâmplat asta? Ieri? MARIA (cu ochii în jos): Nu Azi de dimineaţă, după ce a plecat Vasile EMIL (mirat): Azi de dimineaţă!!? Păi… domnul Bungrăzescu n-a fost aici azi de dimineaţă A venit abia la unu, la dejun MARIA: Bine, dar a plecat de dimineaţă! EMIL: Cum, de dimineaţă? MARIA: A dormit aicea şi-a plecat de dimineaţă MATEI (intervine): Era foarte natural A dormit aicea şi de dimineaţă a plecat după treburi Simplu! Nu? Ce zici? Nimic nu-mi scapă! EMIL (nedumerit): Cum? Domnul ăsta a dormit azi noapte… aici! DIDINA (râde ironic): Cu… nevastă-sa!… EMIL (pricepând toată eroarea): Aha! MARIA: Da, conaşule Da ce vă miraţi? Dumneata n-ai dormit cu coniţa? DIDINA: Du-te Mario (Maria iese) Găsesc foarte inconvenabil să intrăm în detalii care nu ne privesc!… EMIL: Da… dar detaliile astea au ajutat să-mi vie inima la loc DIDINA (cu ironie, cochetă): Te supără că prietenul tău a dormit cu… nevastă-sa?… EMIL (sincer): Da de unde! Să le fie de bine! Ar fi fost mai rău dacă… (lui Matei) Tu ce mai stai? Ce mai vrei? Mai du-te dracului că m-ai ofticat de când stai pe capul meu! Hai! Pleacă! Ce mai aştepţi? MATEI (lângă telefon): Să-mi răspundă Piteştiul… EMIL: Iar? MATEI: Da Poliţia locală cercetează dacă în oraşul Piteşti există un „inginer” Bungrăzescu! EMIL: Există! Când îţi spun eu că există, există! Crede şi nu mai cerceta! MATEI: O să vedem! (Iese în dreapta ) DIDINA: Ascultă Emil, degeaba ascunzi Ştiu totul chiar din gura lor EMIL (speriat): Ştii… tot? DIDINA: Da Şi nu sunt supărată de fel EMIL: Nu eşti supărată de fel? Tare sunt curios să aflu ce ştii? DIDINA (numai lui): Încăpăţânarea ta, de a nu primi pe nimeni în casă, te-a făcut să-l însori pe prietenul tău, crezând că nu-l voi primi şi cu nevastă-sa împreună Atras însă, aci - de farmecul Măriei probabil - a născocit o femeie pe care n-a cunoscut-o şi cu care s-a încurcat Simplu! Nu? EMIL: Nimic nu-ţi scapă nici ţie! Se vede ca eşti soră cu Matei Aşa e! Ai ghicit!… DIDINA: Şi-ţi pare rău? EMIL: Mie? Din contra! (Bungrăzescu îmbrăcat şi cu geamantanul în mână coboară de sus ) DIDINA: Spune-i-o şi lui Eu mă duc la dânsa Biata femeie se jenează să mai dea cu ochii de noi EMIL: Aşa e! Mititica!! SCENA X EMIL, MATEI, BUNGRĂZESCU BUNGRĂZESCU: Îmi pare bine Te văd mai vesel! EMIL (râzând calm): Azi noapte ai dormit aicea BUNGRĂZESCU: Da EMIL: Cu Olga? BUNGRĂZESCU: Credeam, că ştii… de vreme ce-ai avut adineaorea o ieşire atât de violentă EMIL: Da!… De-aia… am avut-o! Dar acum mi-a trecut BUNGRĂZESCU: Probabil că ai aflat de la… Matei citire!… Dumnealui a descoperit… EMIL: Aş! Matei nu descoperă niciodată ce trebuie BUNGRĂZESCU: Îmi părea rău că te vedeam necăjit Dar atitudinea dumitale, de acum, îmi arată că nu eşti supărat pe mine EMIL: Din contra BUNGRĂZESCU: E… o femee nostimă… EMIL (speriat): Cine? BUNGRĂZESCU: Olga! EMIL: A, da!… BUNGRĂZESCU: Cu care poţi petrece de minune, dar care nu merită să-ţi cheltuieşti averea şi să-ţi ruinezi sănătatea EMIL: Probabil că rămâi cu dânsa? BUNGRĂZESCU: Nu EMIL: Cum? Nu plecaţi împreună? BUNGRĂZESCU: Ba da! O să plecăm împreună, ca s-o conduc până la hotel EMIL: Şi pe urmă? BUNGRĂZESCU: Pe urmă… mă duc şi eu de unde am venit EMIL: De unde ai venit? Acum poţi să-mi spui BUNGRĂZESCU: De la… Piteşti EMIL: Asta e o glumă! Spune-mi adevărat BUNGRĂZESCU: Ce nevoie, să ştii! Destul că-n casa dumitale am înlăturat buclucurile Pe nevastă ţi-am liniştit-o; pe Olga o vezi cine e!… MATEI (intră şi umblă agitat): Probabil c-o să mă cheme la telefonul ăsta! EMIL: Numai pe bietul Matei nu l-ai liniştit Uite-l cât e de agitat Aşteaptă răspunsul de la Piteşti I-am spus că eşti inginer şi-a pus poliţia de-acolo să cerceteze…! BUNGRĂZESCU: Da? Telefonul de-aicea merge? EMIL: Merge BUNGRĂZESCU: Merge şi telefonul din odaia dumitale de lucru? EMIL: Fireşte! Sunt în legătură BUNGRAZESCU: Atunci dă-mi voie să telefonez de-acolo (Trece dincolo, lăsând geamantanul, când, sus pe scară apare Didina cu Olga ) SCENA XI EMIL, DIDINA, OLGA, BUNGRĂZESCU (alături) MATEI (în fund) MARIA MARIA (venind prin fund): Am adus maşina OLGA: Adio, doamnă! (lui Matei) Adio domnule MATEI: Vă sărut mâna doamnă… (dar când să-i dea mâna, sună telefonul O lasă şi dă fuga la aparat) Sst! Vă rog tăcere! Linişte, vă rog! Nu vorbeşte nimeni (Ia aparatul în mână ) VOCEA LUI BUNGRĂZESCU (de alături în vreme ce ceilalţi pricep şi îşi reţin un zâmbet): Allo! Casa domnului Strâmbuleanu? MATEI: Da BUNGRĂZESCU: Aicea e Piteştiul! Dorim să vorbim cu domnul magistrat Matei Pintenaru MATEI (nerăbdător şi interesat): Da, da! Chiar eu sunt! (Face semne disperate să nu-l întrerupă nimeni ) Cine e acolo? BUNGRĂZESCU: Politia din Piteşti Allo! Nu mă întrerupe domnişoară! MATEI: Allo!… Da!… Aud! (răstindu-se la cei din scenă:) Să nu ne întrerupă nimeni! Să nu mă întrerupă nimeni!! (în aparat) Eu sunt! Pintenaru BUNGRĂZESCU: Aţi cerut informaţiuni asupra unui domn inginer Bungrăzescu din localitate? MATEI (nerăbdător): Da!… Şi? BUNGRĂZESCU: Avem onoarea a vă comunica de urgentă că, da!… Avem aici la Piteşti… pe domnul inginer Bungrăzescu Persoană foarte onorabilă MATEI: Bravo! Însurat? BUNGRĂZESCU: Da Cu fata unui angrosist de vinuri… O cheamă Olga! Vă salut domnule magistrat! MATEI (radios): Mulţumesc! Mulţumesc domnule! (Închide telefonul şi Bungrăzescu se strecoară repede în scenă, ascuns cu spatele de Emil care râde ) Ei!… Am descoperit totul EMIL: Ce-ai descoperit, mă! (celorlalţi, râzând) Ce-o fi descoperit? MATEI (mândru): Nu pot să spun la toată lumea! EMIL: Spune-mi numai mie MATEI (cu mana întinsă): Dă-te la o parte (dă măna lui Bungrăzescu) Domnule inginer, te felicit şi sunt încântat Piteştiul îmi răspunde că eşti din Piteşti şi eşti inginer! EMIL: Nu-ţi spusesem eu? MATEI: Cercetările nu se bazează pe simplele mărturisiri ale martorilor! (tuturor) Hai? Ce ziceţi? Nimic nu-mi scapă! BUNGRĂZESCU: Aşa e! (Olgăi) Să mergem! (Didinei) Sărut mâna, doamnă! (lui Matei) Adio, domnule judecător! MATEI: Mi-a părut foarte bine, domnule inginer Bungrăzescu (Cucoanele ies, însoţite de Matei ) BUNGRĂZESCU (singur în scenă cu Emil): Adio, domnule Strâmbuleanu EMIL: Nu! Nu, adio! La revedere, pentru că noi trebuie să ne mai vedem BUNGRĂZESCU: Nu mai trebuie deloc! EMIL: Niciodată? BUNGRĂZESCU: Niciodată! EMIL: Dar, în definitiv, cine eşti dumneata domnule? BUNGRĂZESCU: Un om pe care l-ai inventat şi de care nu mai ai nevoie! Noapte bună! (Îşi strâng mâna, când din fund vine Matei ) MATEI: Haide, domnule, că te-aşteaptă cucoana BUNGRĂZESCU: Viu! (dă să iasă) EMIL (impresionat): Înainte de a pleca, spune-mi măcar atât: Cum te cheamă MATEI: Asta e bună! Cum să-l cheme!? Bungrăzescu! BUNGRĂZESCU (ieşind): Uite! Ţi-a spus dumnealui! MATEI: Simplu! Nu? Ce zici? Nimic nu-mi scapă! (Şi cortina cade repede, în vreme ce Emil se uită la Bungrăzescu) CORTINA 